
Cuviosul Părintele nostru Antonie era de obârșie 
egiptean, născut din părinţi de neam bun, care 
aveau avuţie multă; și fiind ei creștini, creștinește 
îl creșteau și pe el. Pe când era mic, se afla la 
părinţii lui, necunoscând pe altcineva mai mult 
decât pe dânșii și casa lor. 


Dar după ce a crescut și s-a făcut mare, sporind cu 
vârsta, n-a voit a învăţa carte și a fi cu ceilalţi copii; 
și ca un adevărat creștin, mergea cu părinţii säi la 
biserică . El nu se lenevea ca un copil, nici după ce 
a sporit cu vârsta, ci se supunea părinţilor și luând 
aminte la citiri, gândea la folosul lor. Dar având 
nenumărată bogăţie, nu supăra pe părinţi pentru 
hrană deosebită și scumpă, nici plăcerile lumii nu 
le căuta; ci cu cele ce se aflau se îndestula și 
nimic mai mult nu căuta. 


După moartea părinţilor lui, rămânând singur cu o 
soră mai mică și fiind de 18 sau 20 de ani, se 
îngrijea de casă și de sora sa . Dar n-au trecut șase 
luni de la moartea părinţilor lui și ducându-se la 
biserică, după obicei, îndreptându-și mintea, 
gândea cum apostolii, lăsând toate, au urmat 
Mântuitorului, iar ceilalți vânzându-și averile lor, 
le aduceau și le puneau la picioarele apostolilor, 
spre a le împărţi celor care aveau trebuinţă; apoi 
gândea la aceasta, câtă răsplată este pregătită 
acestora în Ceruri . 


Acestea gândind el, a intrat în biserică ţi se 
întâmplase atunci de se citea Evanghelia, și a auzit 
că Domnul a zis bogatului: "De voiești să fii 
desăvârșit, du-te, vinde-ţi toate averile tale și le dă 
săracilor, apoi vino de-Mi urmează Mie și vei 
avea o comoară în ceruri” . Atunci Antonie, ca și 
cum de la Dumnezeu i-ar fi venit pomenirea 
sfinţilor și pentru dânsul s-ar fi făcut citirea, ieșind 
din biserică, a dăruit vecinilor din sat averile ce le 
avea de la strămoși, și care erau trei sute de 
pământuri bine roditoare; ca astfel în nimic să 
nu-l supere acestea pe dânsul și pe sora sa; iar 


celelalte câte le avea mișcătoare vânzându-le și 
adunând mult argint, l-a dat săracilor; apoi, oprind 
puţin pentru sora sa, a intrat iarăși în biserică și 
auzind în Sfânta Evanghelie pe Domnul zicând: 
“Nu vă îngrijiţi pentru ziua de mâine”, a ieșit din 
biserică împărțind săracilor și argintul oprit pentru 
sora sa. 


Pe sora sa încredințând-o unor cunoscute și 
credincioase fecioare ca s-o crească și să petreacă 
acolo, el se îndeletnicea pe lângă casă în nevoinţe 
și pustnicie; căci încă nu erau în Egipt dese 
mânăstiri și nici un monah nu știa pustia cea 
depărtată, ci fiecare dintre cei care voiau viaţa cea 
retrasă se nevoia deosebit nu departe de satul 
său. 

Deci era atunci în satul cel mai apropiat de al lui 
Antonie un bătrân care din tinereţe se nevoia în 
viaţa monahicească; pe acesta văzându-l Antonie, 
i-a râvnit fapta sa bună; deci mai întâi a început și 
el a petrece în locurile apropiate de satul său. Și 
nu numai pe acesta l-a râvnit, dar dacă ar fi auzit 
că se afla cineva dintre cei sârguitori și 
îmbunătăţiţi într-un loc oarecare, se ducea și îl 


căuta, ca o albină înţeleaptă ca să soarbă florile, și 
nu se întorcea la locul său până ce nu-l vedea pe 
acesta; apoi ca o merinde luând fapta bună de la 
dânsul, se întorcea acasă . 


Petrecând acolo în acest chip, își iscusea mintea ca 
să nu se întoarcă lui lucrurile părinţilor săi, nici pe 
rudeniile sale să le mai pomenească; ci tot dorul și 
toată sârguinţa s-o aibă spre căutarea pustniciei . 
Auzind că Apostolul zice: “lar cei care nu lucrează 
să nu mănânce”, pentru aceea lucra cu mâinile 
sale, din care o parte cheltuia pentru dânsul, iar 
cealaltă o da săracilor, și se ruga adeseori, auzind 
că liniștitorului se cade deseori a se ruga 
necontenit; căci atât de mult lua aminte la citire, 
încât nimic din cele scrise să nu rămână 
neînțelese de dânsul, ci toate să le ţină minte; și 
astfel să i se facă mintea în loc de cărți. 


Astfel petrecând Antonie, era iubit de toţi; el se 
supunea celor îmbunătăţiţi, câtre care se ducea, 
și-i iubea pe toţi; apoi deprindea în sine sporirea 
faptei bune și pustnicia fiecăruia, privind pe a 
unuia cu bucurie, urmând altuia cu rugăciunea, 
altuia cu nemâncarea, iar altuia cu iubirea de 


oameni, și învăţa de la unul privegherea, iar de la 
altul cinstirea; după aceea, se minuna de unul 
pentru răbdare, iar de altul pentru postirea și 
culcarea pe jos ţi reaua pătimire, vedea blândeţea 
unuia și îndelunga răbdare a altuia; în sfârșit, urma 
după a tuturor bună credinţă întru Hristos și 
însemna dragostea ce aveau între dânșii unii către 
ceilalţi . Astfel, plin de pildele faptelor bune, se 
întorcea la locul sihăstriei sale. Deci, adunând în 
sine multe de la fiecare, se sârguia să urmeze pe 
ale tuturor. El nu voia să arate că întrece în fapte 
bune pe cei de o vârstă cu dânsul, ca astfel aceia 
să se bucure. Deci toţi cei din sat iubitori de bine, 
pe care îi avea întru obișnuinţă, văzându-le 
astfel, îl numeau iubitor de Dumnezeu. Și unii ca 
pe un fiu, iar alții ca pe un frate îl salutau. 


lar urâtorul de bine și pizmașul diavol nu suferea 
văzând un tânăr cu o nevoinţă ca aceasta . Ci 

cele ce a cugetat să facă a început asupra acestuia 
să le aducă . Mai întâi, îl supăra pe dânsul ca din 
nevoinţe să înceteze, aducându-i aminte de avuţii, 
de purtarea de grijă a surorii sale, de prietenia 
multora, de iubirea de argint, de iubirea de slavă, 


de dulceata desfătării și celelalte odihne ale vieţii . 
Și mai pe urmă, arătându-i asprimea faptei bune 
și cum că este mai mare osteneala ei, îi punea în 
minte și neputinţa trupului și lungimea vremii și în 
scurt timp, mulţime de gânduri a ridicat în mintea 
lui, vrând să -l îndepărteze de la gândirea lui cea 
dreaptă. 


Dar vrăjmașul s-a văzut slăbind în scopul lui, și mai 
ales biruindu-se de tăria lui Antonie, 
raăsturnându-se de marea lui credinţă și căzând jos 
prin rugăciunile acestuia cele dese; dar bizuindu- 
se pe armele sale cele necurate, adică plăcerile 
trupești, și cu acestea fâlindu-se asupra celor 
tineri, s-a apropiat de tânărul Antonie. Atunci, 
noaptea tulburându-l pe pe, iar ziua atât de mult 
supărându-l, chiar cei care-l vedeau simțeau lupta 
ce era între amândoi . Căci acela îi punea în minte 
gânduri întinate, iar el cu rugăciunile le răsturna 
pe acestea; când vrăjmașul îl momea, el, socotind 
rușinea, cu credința, cu rugăciunile și cu 
postirile își îngrădea trupul; însă diavolul ca o 
femeie a voit să se închipuiască noaptea, și în tot 
chipul să -| urmeze și să -| amagească pe Antonie. 


Dar el, de Hristos aducându-și aminte și de 
bunurile date oamenilor printr-Însul, stingea 
cărbunii înșelăciunii celui rău. 


După aceea, vrăjmașul îi punea în minte plăcerea 
dezmierdării; iar el, Antonie, asemănându-se 
celui mânios și scârbit, de îngrozirea focului și de 
durerea viermelui își aducea aminte și pe acestea 
punându-le împotrivă, rămânea neatins. Toate 
acestea se făceau spre rușinarea vrăjmașului, căci 
cel ce a socotit să se facă asemenea lui Dumnezeu 
de un tânăr acum se batjocorea; cel ce se fălea 
asupra trupului și a sângelui de un om ce 
purta trup se răsturna . Căci îi ajuta Domnul, Care 
a purtat trup pentru noi și trupului i-a dat biruinţa 
asupra diavolului; întrucât fiecare dintre cei care 
cu adevărat se nevoiesc poate zice cu Apostolul: 
“Nu eu, ci darul lui Dumnezeu care este cu mine. ” 
Deci mai pe urmă, dacă n-a putut necuratul să 
biruiască pe Antonie nici prin aceasta, ci se vedea 
împins afară și scos din inima lui,  scrâșnind din 
dinţi, cu nâlucirea s-a arătat lui, ca un copil 


negru.Apoi, deși căzut încă pe gânduri mai 

năvălea asupra lui; în urmă a ieșit vicleanul afară și 
glas omenesc scoțând, zicea: "Pe mulţi am amăgit 
ţi prea mulţi am surpat și precum asupra multora 
am năvălit, astfel și asupra ta, dar în zadar, că am 
slăbit. ” 


Antonie l-a întrebat: “Cine ești tu, care grăiești 
unele ca acestea către mine?” . Acela îndată a 
răspuns cu glasuri jalnice: “Eu sunt care am primit 
sarcina prinderii trupului și duhul desfrânării mă 
numesc: pe câţi voiesc să fie înţelepţi, i-am 
amăgit; pe câţi i-am momit cu plăceri, i-am plecat 
mie; eu sunt cel pentru care și prorocul mustră pe 
cei care au căzut, zicând: de duhul desfrânării v-aţi 
amăgit; căci prin mine aceia s-au împiedicat. Eu 
sunt care de multe ori te-am supărat și de atâtea 
ori am fost răsturnat detine”. 


Antonie, multumind Domnului și îmbărbătându- 
se, a zis către dânsul: "Deci prea mult ești 
defăimat, pentru că dacă ești negru cu mintea și 
neputincios ca un copil, nici o grijă nu am de tine 
de aici înainte; căci Domnul îmi este de ajutor și eu 
voi privi asupra vrăjmașilor mei . ” Acestea auzind 


negrul acela, îndată a fugit temându-se de 
cuvintele lui Antonie și, înfricoșându-se, nu mai 
îndrăznea să se apropie de bărbatul acesta. 
Aceasta a fost cea dintâi luptă a lui Antonie asupra 
diavolului, dar mai vârtos era ajutorul 
Mântuitorului; și această faptă de Domnul s-a 
isprăvit, Care a osândit păcatul în trupul Său, ca 
îndreptarea legii să se împlinească întru noi, care 
nu umblăm după trup, ci după duh. 


Cu toate acestea, nici Antonie, după ce a căzut 
diavolul și s-a biruit, nu se lenevea și nu se trecea 
pe sine cu vederea; și nici vraăjmașul, iarăși ca un 
biruit, nu înceta de a-l bântui, căci înconjura iarăși 
ca un leu, căutând o pricină asupra lui . Antonie, 
învățând din Scripturi că sunt multe meșteșugurile 
vrășmașului, neîncetat avea nevoinţă, gândindu-se 
că, deși n-a putut să -i amagească inima lui cu 
dulceaţa trupului, dar negreșit îl va ispiti 
momindu-l prin altă meșteșugire, că diavolul este 
foarte iubitor de păcat. 


Deci s-a hotărât să se obișnuiască cu mai aspre 
petreceri . Și mulţi se minunau de nevoinţa lui cea 
mare pe care o săvârșea; dar el cu înlesnire 


suferea osteneala, căci având osârdia sufletului, 
lucra într- însul deprinderea cea bună, încât cea 
mai mică pricină de nevoinţă dacă ar fi avut de la 
alţii, arăta multă sârguinţă . Căci priveghea atât de 
mult, încât de multe ori toată noaptea o petrecea 
fără somn; și aceasta nu o dată, ci de multe ori 
făcând-o, era de mirare la mulţi . Apoi mânca o 
dată pe zi, după apusul soarelui, uneori și 
după două zile; ba de multe ori și după patru zile 
se împărtășea de hrană, iar hrana lui era pâine și 
sare și băutura era numai apă; căci pentru carne și 
pentru vin, de prisos este a grăi, când nici la 
ceilalţi sârguitori de acest fel nu se afla. 


Pentru somn se îndestula cu o rogojină, apoi mai 
de multe ori se culca chiar pe pământ. Și se 

ferea de a se unge cu untdelemn, zicând că se 
cuvine celor tineri să aibă mai multă sârguinţă 
spre pustnicie și să nu caute cele ce 
trândăvesc trupul, ci să -| obișnuiașcă cu 
ostenelile, gândind totdeauna la graiul 
Apostolului: “Când sunt slab, atunci sunt puternic’ 
. Căci zicea: "Atunci este tare virtutea sufletului, 
când dulceţile trupului vor slăbi” . 

Și era gândul lui acesta cu adevărat preaslăvit, căci 
nu voia cu vremea să măsoare calea faptei 

bune, nici sihăstria cea pentru dânsa, ci numai cu 
dorinţa și cu voinţa; căci el nu pomenea vremea 
trecută, ci în fiecare zi socotea că acum a pus 
început de pustnicie și mai mare osteneală avea 
pentru sporire zicând adeseori în sine graiul 
Apostolului: “Cele din urmă uitându-le și la cele 
dinainte întinzându- ne. ” Aducându-ne aminte și 
de cuvântul Prorocului Ilie, care zice: “Viu este 
Domnul, Căruia l-am stat eu înainte astăzi . ” Deci 
zicând el “astăzi”, nu măsura cea trecută, ci ca și 
cum ar fi început în fiecare zi, se  sârguia în felul 
acesta, precum se cuvine a se arăta lui Dumnezeu, 
curat cu inima și gata a se supune voii Lui și 
nimănui altuia. El zicea în sine: “Se cade sihastrului 
ca petrecerea marelui Ilie s-o aibă pururea ca 
oglindă în viaţa sa. ” 


Deci așa vieţuind Antonie, s-a dus la niște 
morminte care erau departe de sat și poruncind 
unuia dintre cunoscutii săi ca după mai multe zile 
să -i aducă pâine, a intrat într-unul dintre 
morminte, apoi a închis ușile, rămânând singur 


acolo. Vrăjmașul nesuferind, ba încă temându-se 
să nu umple de sihăstrii pustia, venind la dânsul 
într-o noapte cu mulţime de diavoli atât de mult l- 
a zdrobit cu bătăile, încât din pricina rănilor zăcea 
jos fără glas. Astfel că bătăile de la oameni nu 
puteau să -i pricinuiască cândva vreo muncă 
asemânatoare. 


Însă cu purtarea de grijă a lui Dumnezeu - căci nu 
trece cu vederea Domnul pe cei ce nădăjduiesc 
spre El, a doua zi a venit cunoscutul lui aducându-i 
pâine și, deschizând ușa, îl văzu zăcând pe pământ 
jos ca un mort; apoi, ridicându-l sus, l-a dus în 
biserica satului și l-a pus la pământ. Mulţi dintre 
rudenii și cei din sat ședeau lângă Antonie, ca 
lângă un mort. lar la miezul nopţii, Antonie 
venindu-și în simţire văzu pe toţi dormind, 
numai pe cunoscutul lui priveghind; deci a făcut 
semn să vină la dânsul, ţi l-a rugat să -l ridice iarăși 
și să -| ducă la mormânt nedeșteptând pe nimeni. 
Atunci a fost dus de bărbatul acela și, după 
obicei, ușa închizându-se, rămase iarăși singur 
înăuntru, dar nu putea sta pentru rănile de la 
diavoli 


Deci, zăcând, se ruga și după rugăciune zicea cu 
mare glas: "Aici sunt eu, Antonie, nu fug de bătăile 
voastre, că măcar de-mi veţi face și mai multe, 
nimic nu mă va despărţi de dragostea lui Hristos. ” 
Apoi cânta: "De s-ar rândui asupra mea tabără, nu 

se va înfricoșa inima mea 


Deci nevoitorul lui Hristos astfel cugeta și se ruga. 
lar urâtorul de bine și pizmașul vrăjmaș, 
mirându-se că după bătăi a îndrăznit a veni iarăși 
în locul său, adunându-și câinii săi, a zis către 
dânșii: “Dacă nici cu duhul desfrânării, nici cu 
bătăile nu l-am slăbit pe acesta, ci încă se și 
semeţește împotriva noastră, ia să năvălim într-alt 
fel asupra lui”, căci cu înlesnire îi este diavolului a 
afla diferite chipuri de răutate. 


Deci atunci noaptea au făcut mare zgomot încât 
părea că tot locul acela se clătina, iar cei patru 
pereţi ai mormântului păreau că i-ar fi desfăcut 
diavolii . Apoi s-a părut că au intrat năluciri de 
fiare și de târâtoare. După aceea s-a umplut locul 
acela de năluciri de lei, urși, leoparzi, tauri, aspide, 


scorpii și lupi . Și fiecare dintre acestea se pornea 
după chipul și năravul său: leul răcnea, vrând a se 
năpusti asupra lui; taurul părea că îl împunge; 
șarpele, târându-se, nu ajungea la dânsul și lupul 
voia a se porni . Și în scurt, vederea tuturor celor 
arătate era înfricoșătoare, iar mânia lor cumplită . 


Antonie, fiind muncit și împins de ele, simţea 
cumplită durere trupească, dar fără tulburare 
veghind cu sufletul, suspina pentru durerea 
trupului, însă trezindu-se cu mintea, ca și cum 
batjocorindu-i, zicea: "Dacă ar fi fost oarecare 
putere întru voi, ajungea chiar numai unul dintre 
voi să vină; iar de vreme ce v-a slăbaânogit 
Domnul, pentru aceasta în zadar vă ispitiţi cu 
mulţimea a mă înfricoșa. Semnul neputinței 
voastre este că v-aţi făcut în chipul fiarelor celor 
necuvântătoare. ” Apoi,  îndrăznind, iarăși zicea 
către dânșii: "Dacă puteţi și aţi luat stăpânire 
asupra mea, nu zăboviţi, ci năvăliți asupră -mi, iar 
dacă nu puteţi, pentru ce vă trudiţi în zadar? 
Pecetea noastră și zidul de întemeiere este 
nădejdea întru Domnul nostru” . Deci, mult 
ispitindu-l, diavolii scrâșneau asupra lui cu dinţii, 


însă mai vârtos pe ei se batjocoreau, iar nu pe 
Antonie. 


Dar Domnul nici întru această ispită n-a uitat 
pâtimirea lui Antonie, ci a venit spre sprijinirea lui 
Căci căutând în sus, a văzut acoperământul 
desfăcându-se și oarecare raze de lumină 
pogorându-se către dânsul . Și diavolii 
numaidecât s-au făcut nevăzuţi, iar durerea 
trupului îndată i-a încetat și locuinţa iarăși îi era 
întreagă . Antonie, simțind sprijinirea, răsufla și se 
ușura de dureri, apoi se ruga vedeniei care se 
arătase lui, zicând: "Unde ai fost, Preadulce 
Hristoase? Pentru ce dintru început nu Te-ai arătat 
ca să ușurezi durerile mele?” . Și glas s-a făcut 
către dânsul: “Antonie, aici eram și aşteptam să 
văd nevoinţa ta; deci de vreme ce ai răbdat și nu 
te-au biruit, de acum îţi voi fi ţie de-a pururea 
ajutor și te voi face să fii renumit pretutindeni . ” 


După ce le-a auzit acestea, sculându-se, s-a rugat 
și atât de mult s-a întărit, încât simţea că acum are 
mai multă putere în trupul său ca mai înainte. Și 
era atunci aproape de 35 de ani, iar de aici înainte 
sporind și mai sârguitor s-a făcut întru cinstirea lui 


Dumnezeu. Și mergând la bătrânul acela, cel mai 
sus pomenit, îl ruga să meargă împreună cu 
dânsul, ca să locuiască în pustia cea mai 
dinăuntru. Dareln-a voit din pricina bătrâneţilor 
și pentru că nu era până atunci un obicei ca 
acesta. 


Deci Antonie îndată a pornit la munte, însă 
vrăjmașul văzând iarăși osârdia lui și vrând să -l 
împiedice de la aceasta, i-a aruncat în cale o 
nâlucire, un disc mare de argint; iar Antonie, 
pricepând meșteșugul urâtorului de bine, a 
stat și, prin disc văzând pe diavol, l-a mustrat 
zicând: "De unde s-a aflat în pustie disc? Calea 
aceasta nu este bătătorită, nici nu este urmă de 
om care ar fi călcat pe aici, apoi nu putea să se 
tăinuiască de dânsul, fiind prea mare; și de l-ar fi 
pierdut cineva, dacă s-ar fi întors și l-ar fi căutat l- 
ar fi aflat, căci locul era pustiu. Acest meșteșug 
este al diavolului . Dar nu-mi vei împiedica cu 
meșteșugul acesta sârguinţa mea, diavole, ci fie cu 
tine întru pierzare” . 


Acestea zicând Antonie, a pierit discul ca un fum 
de la faţa locului . Apoi a văzut, nu o nălucire, ci 


aur adevărat aruncat în cale, pe care ori că 
vrăjmașul l-a arătat, ori că o putere oarecare a 
Celui Preaînalt, Care iscusea pe nevoitorul și 
arăta diavolului că nici de banii cei adevăraţi nu se 
îngrijește; dar nici el singur nu ne-a vestit, nici noi 
n-am cunoscut decât că era adevărat aur cel 
arătat. lar Antonie s-a mirat de mulţimea aurului, 
dar sărind ca peste un foc, astfel l-a trecut încât 
nici nu s-a mai întors; ci cu fuga s-a sârguit să se 
ascundă și, mai mult sporind sârguinţa, a pornit 
câtre munte. 


Și aflând o cetăţuie pustie și plină de târâtoare, din 
cauza vremii îndelungate, de acea parte a 

râului, acolo s-a mutat și s-a sălășluit într-însa. 
Deci târâtoarele, ca și cum le-ar fi gonit cineva, 
îndată s- au dus. lar el, ascuzând intrarea și 
primind pâine pentru șase luni - căci acest lucru îl 
fac tebeii, și de multe ori peste tot anul rămân 
nevâtămaţi, având înăuntru apă, ca în niște locuri 
neintrate - în cetăţuie a rămas singur, nici el 
ieșind, nici pe cineva dintre cei care veneau la 
dânsul văzând. Deci a vieţuit el multă vreme așa, 
nevoindu-se, peste an numai de două ori pe 


deasupra locuinţei primind pâine. lar cunoscuţii 
cei care veneau la dânsul, fiindcă îi lăsa pe 
dinafară, de multe ori zile întregi și nopţi auzeau 
înăuntru ca și cum ar fi fost niște oameni 
gâlcevindu-se, făcând zgomot și strigând: “Du-te 
din locașurile noastre; de ce ai venit în pustie? 
Până când vei întărâta supărările noastre?” 


La început socoteau cei dinafară că sunt oameni 
care se sfădesc cu dânsul și că aceștia pe scări au 
intrat la dînsul . lar după ce s-au uitat pe o găurică 
oarecare, n-au văzut pe nimeni; atunci, socotind 
că aceștia sunt diavoli și înfricoșându-se, au 
chemat pe Antonie. lar el pe aceștia i-a auzit, însă 
nu se îngrijea de ei . Pentru că adesea 
veneau la dânsul cunoscutii săi, socotind că -l vor 
găsi mort, dar îl auzeau cântând: “Să învie 
Dumnezeu și să se risipească vrăjmașii Lui, și să 
fugă de la Faţa Lui cei ce-L urăsc pe Dânsul. 
Precum se stinge fumul să se stingă ei; și cum se 
topește ceara de la faţa focului, așa să piară 
păcătoșii de la Faţa lui Dumnezeu” . Și iarăși: 
“Toate neamurile m-au înconjurat și întru numele 
Domnului i-am biruit pe ei”. 


Deci aproape 20 de ani a petrecut așa singur 
deosebit nevoindu-se, nici ieșind, nici de cineva 
adeseori fiind văzut. lar după acestea, fiindcă îl 
doreau mulţi și voiau a se face următori nevoinţei 
și  sihastriei lui, apoi alţi cunoscuţi venind și cu 
sila deschizând ușa și stricând-o, a ieșit Antonie ca 
dintr-o cameră ascunsă, cu taină învăţat și de 
Dumnezeu fiind purtat. 


Atunci ieșind din cetăţuie, s-a arătat celor care 
veniseră la dânsul . De aceea, se minunau 
văzându-i trupul în aceeași stare, nici gras, nici 
uscat de postiri, ca și cum nu s-a luptat contra 
diavolilor. Căci în acest fel era, ca și mai înainte de 
fuga în pustie, cum îl știau pe dânsul; iar obiceiul 
sufletului îl avea curat, căci nu era cuprins de 
sfială, nici doritor de dezmierdare, nici de râs și 
nici de întristare. El nu s-a tulburat văzând 
poporul, nici de atâţia fiind sărutat nu s-a bucurat, 
ci era dimpotrivă, ca acela care era ocârmuit de 
judecată . 


Pentru aceea pe mulţi dintre cei care erau de faţă, 
care pâtimeau cu trupurile, i-a tămăduit 

Domnul printr-însul, iar pe alţii de diavoli i-a 
mântulit. Încă și darul de a grăi i se dăduse lui 
Antonie și așa pe mulţi mâhniţi îi mângâia, iar pe 
alţii, care erau învrăjbiţi, îi schimba în prietenie, și 
tuturor le zicea: "Nimic din cele ce sunt în lume 
să nu se cinstească mai mult decât dragostea lui 
Hristos” . 


Apoi, vorbindu-le și sfătuindu-i să-și aducă aminte 
de bunătăţile ce vor să fie și de iubirea de 

oameni a lui Dumnezeu, ceea ce s-a arătat spre 
noi, Care n-a cruțat pe Fiul Său, ci pentru noi toţi 
L-a dat pe El, a plecat pe mulţi să aleagă și să 
poftească viaţa monahicească . Și de aceea s-au 
facut mânăstiri prin munţi, iar pustia s-a locuit 
de monahi, care au ieșit în lume și s-au scris la 
petrecerea din cer. 


Într-o vreme, el avea trebuinţă să treacă Nilul, ca 
să cerceteze pe fraţi, însă râul era plin de 
crocodili; făcând rugăciune, s-a suit pe crocodili, el 
și fraţii cei împreună cu dânsul, căci luntre nu 
aveau, și au trecut nevătămaţi . Apoi, întorcându- 


se în mănăstirea sa, se nevoia cu aceleași cinstite 
și vitejești osteneli . Deci, vorbind el cele de folos 
sufletului, adeseori creștea sârguinţa celor care 
erau acum monahi, iar pe cei mai mulţi 
dintre ceilalţi îi pornea către dragostea pustniciei 
și a sihăstriei; și degrabă atrăgându-i cu cuvântul, 
multe mănăstiri s-au făcut și pe toate acestea, ca 
un părinte, le povâăţuia. 


Într-una din zile, adunându-se și venind la dânsul 
toţi monahii și rugându-l să audă cuvânt de 
învățătură de la dânsul, el zicea acestea către 
dânșii, în limba egipteană: “Scripturile destule 
sunt spre învăţătură, dar este mai bine a ne 
îndemna și noi unii pe alţii întru credinţă și a ne 
mângâia prin cuvinte. Deci și voi ca niște fii vorbiţi 
câtre mine, părintele vostru, cele ce știți, și eu, ca 
acela care sunt cu vârsta mai bătrân decât voi, 
cele ce știu, iar cele ce prin iscusinţă le-am deprins 
le arăt vouă . Să fie la toți de obşte sârguinţa 
aceasta și începând a vă nevoi în fapte bune, să nu 
slăbiţi, nici să vă supăraţi întru osteneli, nici 
să ziceţi: <Am zăbovit atâta vreme întru 
pustnicie>; ci mai vârtos, ca și cum abia aţi fi 


început, în fiecare zi sârguinţa să o creșteţi . Căci 
viaţa oamenilor este cu totul scurtă faţă de 
veacurile cele ce vor să fie, încât toată vremea 
vieţii noastre este nimic pe lângă viaţa cea veșnică 
„lar lucrul cel din lume se vinde cu preţul cel 
veșnic și lucrul asemenea cu cel asemenea îl 
schimbă cineva; dar făgăduinţa vieţii 
veșnice cu puţin preţ se cumpără . Căci este scris: 
<Zilele vieţii întru dânșii 70 de ani, iar de vor fi 
întru puteri, 80 de ani, și ce este mai mult decât 
acestea va fi osteneală și durere>” . 


Deci, când toţi aceţti 80 de ani sau și 100 vom 
petrece întru pustnicie, nu vom împaărâţi 
asemenea 100 de ani, ci în locul celor 100, în vecii 
vecilor vom împărâţi . Și pe pământ nevoindu-ne, 
nu pe pământ vom fi moștenitori, ci în Cer avem 
fagaduinţele. Apoi, trup stricăcios lăsând în noi, 
nestricăcios îl luăm pe dânsul; drept aceea, fiilor, 
să nu mai obosim, nici să socotim că dacă zăbovim 
întru pustnicie vreun lucru mare facem, că nu sunt 
vrednice pătimirile vremii de acum, pe lângă slava 
ce are să se descopere pentru noi, nici căutând la 
lume să socotim că de mari lucruri ne-am lepădat; 


pentru că încă și tot pământul este prea mic pe 
lângă tot Cerul . Deci, chiar dacă peste tot 
pământul vom fi stăpânitori și ne vom lepăda de 
el, iarăși nici un lucru vrednic nu este pe lângă 
Împărăţia Cerurilor; că precum dacă cineva ar fi 
lepădat o drahmă de aramă ca să câștige o sută de 
galbeni de aur, așa și cel care este stăpânitor a tot 
pământul și se leapădă de dânsul puţin lasă și 
însutit primește. 


Și dacă nici chiar tot pământul nu este vrednic de 
Ceruri, apoi cel care lasă puţine holde este ca și 
cum n-ar fi lăsat nimic. Măcar de ar lăsa casă sau 
aur destul, nu i se cade să se fălească sau să 
trândăvească; ci într-alt fel suntem datori a 
judeca, anume că dacă nu le vom lasa pentru 
fapta cea bună, însă mai pe urmă murind noi, 
de multe ori le lăsăm celor cărora nu voim, 
precum a pomenit Eclesiastul . Deci, pentru 
ce nu le lăsăm pentru fapta bună, ca Împărăţia 
Cerurilor s-o moștenim? 


Pentru aceasta nimeni dintre noi să nu aibă vreo 
poftă de a câștiga ceva; căci ce câștig este a 
dobândi cele pe care nu le luăm cu noi? Deci mai 


vârtos pe acelea să le câștigăm pe care le putem 
lua cu noi, care sunt: înţelepciune, dreptate, 
cumpatare, bărbăţie, pricepere, dragoste, iubire 
de săraci, credinţă în Hristos, nemâniere, iubire de 
străini, pe acestea câștigându-le, le vom afla acolo 
mai înainte de noi,  făcându-ne primire în 
pământul celor blânzi . 


Pentru aceea, dintr-acestea fiecare să se 
încredinţeze a nu se împuţina cu sufletul, ci mai 
ales se va socoti că este ales rob al Domnului și că 
este dator a sluji Stăpânului; că precum robul nu 
va îndrăzni să zică ” Fiindcă ieri am lucrat, astăzi nu 
lucrez”, nici numărând vremea cea trecută el nu 
va înceta în zilele cele viitoare, ci în fiecare zi, 
precum este scris în Evanghelie, aceeași sârguinţă 
arată, ca domnului său să -i placă și să nu se 
primejduiască; așa și noi în fiecare zi să stăruim în 
pustnicie, știind că dacă într-o zi ne vom lenevi, 
nu ne va ierta pentru vremea cea trecută, ci 
pentru lenevire se va mânia asupra noastră . Așa și 
de la lezechiel am auzit. Astfel și luda, vânzătorul, 
pentru o noapte a pierdut și osteneala vremii 
trecute. 


Deci, să ne ţinem, o fiilor, de pustnicie, și să nu ne 
trândăvim, că avem într-acestea pe Domnul 
ajutător, după cum este scris: “Celui care voiește 
binele și Dumnezeu îi ajută spre cele bune”. 


Dar spre a nu ne împuţina cu sufletul, este bine a 
cugeta la graiul apostolului, care zice: ”În 

fiecare zi pot să mor” . Și dacă noi am fi ca și cum 
am muri în fiecare zi, așa vom trăi și nu vom 
păcâtui . lar cuvântul cel zis este înţeles astfel: “Ca 
sculându-ne în fiecare dimineaţă să socotim că nu 
vom ajunge până seara. ” 


Și iarăși vrând să adormim, să socotim că nu ne 
vom scula dimineaţa, fiindcă după fire este 

arătată viaţa noastră și se măsoară în fiecare zi și 
după purtarea de grijă a lui Dumnezeu. Așa 
aflându-ne în fiecare zi și așa trâind, nu vom 
păcătui, nici nu vom avea poftă de vreun lucru, 
nici nu ne vom învistieri pe pământ; ci, ca acei care 
în fiecare zi așteptăm să murim, vom fi lipsiţi, și 
tuturor toate greșelile le vom ierta, iar poftă 
deșartă sau altă plăcere întinată nicidecum nu 


vom avea; ci ca de niște lucruri trecătoare ne vom 
întoarce nevoindu-ne de-a pururea și mai înainte 
văzând ziua Judecăţii . Căci de-a pururea frica 

cea mai mare și îngrijirea chinurilor risipește cea 
mai mare parte a placerii și dezmierdării și ridică 
sufletul care se pleacă spre dânsa. 


Deci începând și pășind pe calea faptei bune la 
cele dinainte, nimeni să nu se întoarcă la cele 
dinapoi, ca femeia lui Lot; mai ales că Domnul a 
zis: “Nimeni punând mâna pe plug și întorcându- 


se înapoi este îndreptat spre Împărăţia 
Cerurilor” . lar a se întoarce nu este altceva decât 
că s-a căit și cugetă iarăși la cele lumești . Deci 


nu vă temeti auzind de fapta bună, nici să vă 
miraţi de numele ei ca de ceva nou, că nu este 
departe de noi, nici stă afară de noi; ci lucrul este 
în noi și lesnicioasă este lucrarea, numai dacă vom 
VOI . 

Elinii se duc în depărtate călătorii și trec mări ca să 
înveţe carte, iar noi nu avem trebuinţă a ne duce 
pentru Împărăţia Cerurilor, nici peste mări a trece 
pentru fapta cea bună; căci Domnul a zis: 
"Împărăţia Cerurilor este înlăuntrul vostru. Deci 


fapta cea bună are trebuinţă de singură voinţa 
voastră, fiindcă în noi este și din noi se 
alcătuiește; pentru că sufletul fiind după fire 
nematerial, așa se alcătuiește și fapta bună . Ea 
după cum s-a făcut așa rămâne, dacă s-a făcut 
bine și drept” . 


Pentru aceasta fiul lui Navi, poruncind poporului, a 
zis: “Îndreptaţi-vă inimile voastre către 

Domnul Dumnezeul lui Israel” . lar loan azis: 
”Drepte faceţi cărările voastre” . Pentru că a fi 
drept sufletul, aceasta este nematerialitatea 
lui după fire, cum s-a zidit; și iarăși, când se abate 
și în răzvrătire vine, atunci se zice răutatea 
sufletului . 


Deci, nu este greu lucru: că de vom rămâne după 
cum ne-am făcut, atunci suntem în fapta bună; iar 
dacă vom gândi cele rele, ca niște răi fom fi 
judecaţi . Dacă din afară ar fi trebuit a câștiga 
lucrul, greu cu adevărat ar fi fost; iar dacă este în 
noi, să ne păzim pe noi înșine de gândurile cele 
întinate și luând sufletul ca pe un amanet, să -l 
păzim Domnului; ca și El să -Ṣi cunoască făptura 
Sa, fiind așa precuma făcut-o. Apoi așa să ne fie 


nevoinţa, ca să nu ne tiranizeze mânia, nici să ne 
stăpânească pofta, căci scris este: "Mânia 
bărbatului nu lucrează dreptatea lui Dumnezeu, 
iar pofta zămislindu-se naște păcatul, și păcatul 
săvârșindu-se naște moarte. ” 


Astfel petrecând noi, să ne trezim cu întemeiere și 
după cum este scris să ne păzim inima noastră cu 
toată străjuirea; că avem vrâjmași cumpliţi și 
preameșteri, pe răii diavoli, și contra lor ne este 
lupta, precum zice Apostolul: „ Lupta noastră nu 
este împotriva sângelui și a trupului, ci împotriva 
începătoriilor, împotriva stăpâniilor, împotriva 
stăpânitorilor acestui veac, împotriva duhurilor 
răutăţii, care sunt în văzduhuri” . 


Deci mare este numărul lor în văzduh, împotriva 
noastră, și nu sunt departe de noi; apoi între 
dânșii este mare deosebire, iar pentru firea și 
deosebirea lor puternic trebuie să fie cuvântul; 
deci de la alţii mai mari decât noi trebuie să 
căutăm o sfătuire ca aceasta; iar ceea ce acum ne 
silește pe noi este a cunoaște numai măiestriile lor 
împotriva noastră. 


Mai întâi să cunoaștem aceasta, cum că vrăjmașii 
nu se numesc „diavoli”, adică răi, pentru că așa au 
fost făcuţi ei; căci Dumnezeu n-a făcut nici un 
lucru rău, ci ia făcut buni; dar după ce au căzut din 
cereasca înţelepciune, tăvălindu-se împrejurul 
pământului, pe elini i-au amăgit prin nâăluciri, iar 
pentru noi creștinii, pizmuindu-ne, toate le 
mișcă, vrând să ne împiedice de la înălţarea la 
Ceruri; ca så nu ne suim noi acolo de unde au 
căzut ei . Pentru care este trebuinţă de multă 
rugăciune și pustnicie, ca luând cineva prin Duh 
darul deosebirii duhurilor, să poată cunoaște cele 
despre ei, adică anume care dintr-înșii sunt mai 
puţin rāi și care mai răi, cum și pentru ce 
meșteșugiri are sârguinţa fiecare dintr-înșii; apoi 
cum fiecare dintre ei se răstoarnă și se scoate din 
om, căci multe sunt vicleniile lor și pornirile 
bântuielilor lor. 


Fericitul apostol și cei ca și dânsul, știind unele ca 
acestea, ziceau pe drept că noi nu știm 
învăţăturile lui; de aceea, din acelea ce ne-am 
iscusit suntem datori a ne îndrepta unii pe alţii. 
Deci, eu din parte-mi, având cercare și iscusire ca 


un fiu al lui, zic că diavolii când văd pe creștini, și 
mai ales pe monahi, fiind iubitori de osteneală și 
sporind în fapte, întâi îi ispitesc, punându-le 
sminteli aproape de că- rările lor, iar smintelile lor 
sunt gândurile cele rele. Dar nu se cade să ne 
temem de îngrozirile lor, căci prin rugăciuni, 
postiri și prin credinţa întru Domnul acelea cad 
îndată; însă și după ce cad nu încetează, ci iarăși se 
apropie cu măiestriile și vicleniile, căci dacă nu pot 
să amăgească inima cu înaltă plăcere, 

năvălesc asupră -ne într-alt fel; de aceea, formând 
năluciri, caută a ne înfricoșa: se prefac în chip de 
femei, de fiare, de târâtoare, de mărimi ale 
trupurilor, de mulţime a ostașilor. Dar nici așa nu 
se cadea ne teme de nâlucirile acestora, căci 
nimic nu sunt și repede pier; mai ales dacă cineva 
se îngrădește cu credinţa și cu semnul Sfintei 
Cruci . 


Apoi sunt îndrăzneţi și foarte obraznici, căci dacă o 
dată biruiesc, iarăși vin cu alt chip asupră -ne; se 
prefac în vrăjitori și spun mai înainte cele ce au să 
se întâmple după câteva zile și se arată înalţi, 
ajungând până la acoperișuri, și înfricoșători cu 


mărimea, ca astfel pe cei pe care n-au putut să -i 
amăgească cu gândurile măcar prin niște năluciri 
ca acestea să -i răpească pe furiș; iar dacă și acum 
vor 


afla sufletul întemeiat cu credinţă și cu nădejdea 
pocâinţei, după aceea aduc cu ei pe domnul lor. 


Apoi, Antonie spunea că ei se arată de multe ori în 
ce fel a descoperit Domnul lui lov, zicând: „Ochii 
lui sunt ca un chip de luceafăr, din gura lui ies făclii 
aprinse și se aruncă precum niște scântei de foc; 
din nările lui iese fum ca din cuptorul ce arde cu 
foc de cărbuni și din gura lui iese văpaie”. 


În acest fel arătându-se domnul diavolilor 
înfricoșează, după cum mai înainte am zis, mari 
lucruri făcând măestrul și vicleanul, precum l-a 
mustrat și l-a vădit pe el Domnul, când era lov, 
zicând: „ Fierul îl socotește paie, arama ca pe un 
lemn putred, marea ca pe un burete, tartarul 
adâncului ca pe un robit, iar adâncul mării ca pe 
uscat” . lar prin proroc, a zis vrăjmașul: „Alergând, 


îl voi prinde” . Și iarăși prin Apostol: „Toată 
lumea o voi lua cu mâna, ca pe un cuib, și ca pe 
niște ouă părăsite” . Cu unele ca acestea se fălește 
și făgăduiește să amăgească pe cei binecredincioși 


Dar noi, credincioșii, să nu ne temem de nâlucirile 
lui și să nu luăm aminte la glasurile lui, că 

minte și nicidecum nu grăiește adevărul . Cu 
adevărat unele ca acestea făcând și îndârjinduse 
ca un balaur, s-a prins cu undiţa de 
Mântuitorul și ca un dobitoc a luat căpăstru în bot 
și ca un fugar se leagă cu belciug la nări și i s-au 
pătruns buzele cu acul; apoi este legat de Domnul 
ca o pasăre, ca să se batjo- corească, deși se așază 
și el și diavolii cei împreună cu dânsul ca niște 
scorpii și ca niște șerpi, ca să fie legaţi de noi 
creștinii, iar semnul acestui lucru este că noi 
petrecem viaţa împotriva lui . Căci cel ce se 

laudă că va usca marea și lumea o va lua acum nu 
poate să oprească pustnicia și nevoinţa noastră, 
nici pe mine grăind asupra lui. 


Deci, să nu luăm aminte la ceea ce el ar grăi, că 
minte; nici să ne temem de nălucirile lui, căci și 


acestea sunt mincinoase și nu este lumină 
adevărată ceea ce se arată într-insele; dar mai 
vârtos se arată începuturile și chipurile focului 
pregătit lor, în care au să ardă ei, și cu acestea 
ispitesc, ca să înfricoșeze pe oameni, dar 
numaidecât pier. Ei pe nimeni nu vatămă dintre 
cei credincioși, dar poartă cu dânșii 
asemănarea focului ce are să -i primească. 


Pentru aceea nici așa nu se cuvine a se înfricoșa 
cineva de dânșii, că toate meșteșugirile lor, prin 
darul lui Hristos întru nimic sunt și se socotesc. Ei 
sunt vicleni și gata a se închipui și a se schimba 
întru toate; de multe ori se prefac a cânta și 
pomenesc cuvinte din Scripturi, iar uneori citind 
noi, îndată zic și ei aceleași cuvinte pe care le-am 
citit noi; de multe ori, dormind noi, ne deșteaptă 
la rugăciune, și aceasta o fac adeseori, 
nelăsându-ne să dormim mai deloc; uneori se 
arată în chipuri de monahi și ca niște cucernici 
se prefac a grăi, ca prin chipul acesta să 
amăgească, și de aceea, unde pot, voiesc a trage 
pe cei amăgiţi de dânșii; dar nu se cuvine a lua 
aminte la dânșii, măcar că ne-ar deștepta la 


rugăciune, sau ne vor sfătui să nu mâncăm 
nicidecum și chiar de s-ar preface că ne prihănesc 
și ne ocărăsc pentru ceva, în care ne-ar găsi vină. 
Că nu pentru evlavie sau pentru adevăr le fac 
acestea, ci ca să aducă pe cei proști în 
deznădăjduire, iar pustnicia s-o facă nefolositoare; 
apoi, făcând pe oameni să urască viața mo- 
nahicească, ca fiind prea împovărătoare și prea 
grea, să împiedice pe cei care petrec într-însa. 


Deci, prorocul fiind trimis de Domnul, plângea 
pentru unii ca aceștia, zicând: „Vai celui care 
adapă pe aproapele cu amestecare tulbure” . 
Pentru că niște meșteșugiri ca acestea și gânduri 
sunt răsturnătoa- re și împiedică de la calea ce 
duce la fapta cea bună . lar Domnul Însuși, măcar 
că diavolii grăiau cele adevărate, adică acestea: 
„Tu ești Fiul lui Dumnezeu”, cu toate acestea le 
poruncea să tacă și-i opreaa grăi; ca nu cumva 
împreună cu adevărul să semene și răutatea lor și 
ca pe noi să ne obișnuiască a nu lua aminte 
niciodată la unele ca acestea, deși s-ar părea că 
grăiesc adevărul . 


Pentru că este necuviincios lucru având Sfintele 
Scrip-turi și libertate de la Mântuitorul, să ne 
învăţăm de la diavolul, cel ce nu și-a păzit 
rânduiala sa, ci altele a cugetat. Pentru aceasta, 
când grăiește din Scripturi, să -l oprești zicând: 
„lară păcătosului i-a zis Dumnezeu: «Pentru ce tu 
povestești dreptăţile Mele și iei testamentul Meu 
în gura ta?»” . Căci toate le fac diavolii și le 
tulbură, spre amăgirea celor proști . Deci fac 
sunete, râd mult și șuieră, iar dacă nu ia aminte 
nimeni la dânșii, apoi plâng și se bocesc ca niște 
biruiţi . 

Domnul Dumnezeu poruncea diavolilor să tacă, iar 
noi, cei care ne-am învăţat de la sfinţi, se 

cuvine să facem ca dânșii și să urmăm bărbâţiei 
lor. Pentru că și ei, văzând acestea, ziceau: „Când 
a stat păcătosul înaintea mea, eu am amuţit și am 
tăcut din bunătăţi” . Și iarăși: „Și eu ca un surd nu 
auzeam și ca un mut care nu-și deschide gura sa; 
facutu-m-am ca un om care nu aude”. 


Deci și noi nici să -i auzim pe dânșii, ca pe unii ce 
sunt străini de noi, nici să -i ascultăm, chiar de ne- 
ar deștepta la rugăciune și pentru postire ne-ar 


grăi; ci la pustnicia noastră mai vârtos să luăm 
aminte și să nu ne amăgim de dânșii, ce pe toate 
le fac cu vicleșug. Și nu se cade a ne teme de 
dânșii, chiar de ni s-ar părea că năvălesc asupră - 
ne și cu moarte ne-ar îngrozi; căci sunt 
neputincioși și nu pot nimic, decât numai să ne 
îngrozească . Deci acum venind pentru aceasta în 
mijloc, am zis: „Și acum mai pe larg a vă spune 
cele despre dânșii nu se cuvine a pregeta, că 
întemeiată va fi nouă aducere-aminte” . 


După ce a venit Domnul, a căzut vrăjmașul și au 
slabit puterile lui . Pentru aceasta, deși nimic nu 
poate, cu toate acestea tiranul, fiind căzut, nu se 
liniștește; dar măcar numai cu cuvintele ne 
îngrozește (iar alt nimic nu poate). Și aceasta 
fiecare din voi s-o creadă, că numai așa va putea 
defăima pe diavoli . 


Deci, dacă cu niște trupuri ca acestea ar fi fost și ei 
îmbrăcaţi, precum suntem noi, cu putinţă ar fi fost 
lor să spună: „Că fiind ascunși oamenii, nu-i aflăm, 
ci numai când îi aflăm îi vătămăm” . Am putea și 
noi atunci, ascunzându-ne, să ne tăinuim de 
dânșii, încuind împotriva lor ușile. Dar de vreme ce 


nu sunt într-acest fel, ci ușile fiind în-cuiate, ei 
totuși pot să intre și întru tot aerul sunt ca și 
diavolul cel întâi al acestora. Ei sunt voitori de 
rău gata spre a vătăma, după cum a zis 
Mântuitorul: "Dintru început ucigaș de om este 
diavolul, tatăl răutăţii . ” lar acum noi trăim și mai 
vârtos împotriva lui luptăm; ei sunt fricoși și nimic 
nu pot, precum am zis; nici un loc nu-i oprește pe 
dânșii spre a ne bântui, nici prieteni nu ne 


socotesc pe noi, ca să ne cruţe, nici iubitori de 
bine nu ne sunt ca să ne îndrepteze; ci mai vârtos 
sunt răi și ca un nimic le este lor a vătăma pe cei 
iubitori de fapte bune și cinstitori de Dumnezeu. 


Dar pentru că nimic nu pot, pentru aceasta nu fac 
nimic, decât numai ne îngrozesc. Căci de ar fi 
putut, n-ar fi întârziat, ci îndată ar fi lucrat răul, 
având spre aceasta voia, și mai ales împotriva 
noastră. Deciiată cum, adunându-ne, împotriva 
lor grâim și știu că sporind noi, ei slabesc. Dacă ei 
ar fi avut stă- pânire, pe nimeni dintre noi, 
creștinii, nu ne-ar fi lăsat să trăim; căci urâciune 


este păcătosului cinstirea de Dumnezeu. Dar de 
vreme ce nu pot, pentru aceasta mai mult se 
luptă, căci nimic nu pot să facă dintr- acelea cu 
care ne îngrozesc. 


Apoi și aceea se cuvine a socoti, spre a nu ne teme 
de dânșii; căci dacă le-ar fi fost lor cu putinţă, n-ar 
fi venit cu mulţime, nici năluciri ar fi făcut, nici ar fi 
meșteșugit a se închipui, ci ar fi ajuns chiar 

numai unul a veni și a face ceea ce poate și 
voiește. Mai ales că tot cel care are stăpânire nu 
ucide cu nă- lucire, nici cu mulţime înfricoșează; ci 
îndată, precum voiește, își arată stăpânirea; dar 
diavolii, neputând nimic, ca într-un circ se joacă, 
schimbându-și chipurile, ca pe copii înfricoșându- 
ne prin nălucirea mulţimii și prin închipuiri; pentru 
care mai mult se cuvine să fie vrednici de 
defăimare, ca niște neputincioși . 


Îngerul cel adevărat care s-a trimis de la Domnul 
asupra asirienilor nu avea trebuinţă de popoare și 
de mulţime, nici de nălucirea cea din afară, nici de 
ciocănituri și de sunete, ci întrebuinţând puţină 
stăpânire, a ucis îndată o sută optzeci și cinci de 
mii . Dar diavolii nu pot nimic, ci numai cu 


nălucirile se ispitesc a înfricoșa. lar dacă cineva ar 
gândi la lov și ar zice: „ Pentru ce diavolul toate 
împotriva lui le-a făcut? Cum l-a lipsit de averi, pe 
fiii lui i-a ucis, iar pe lov l-a lovit cu bubă rea?”, să 
cunoască iarăși unul ca acesta cum că nu era 
diavolul cel ce putea, ci Dumnezeu Cel Care i-a dat 
lui putere spre a ispiti pe lov. Căci el, neputând 
face nimic, l-a cerut pe lov și l-a luat. Încât și de 
aceea este mai mult defăimat  vrăjmașul. Că deși 
voiește, nu poate ceva să facă asupra unui om 
drept, căci de-ar fi putut, nu ar fi cerut. lar 
cerându-l, nu o dată, ci de două ori, se arată că 
este neputincios și că nimic nu poate. 


Și nu este minune dacă pe lov n-a putut să -l 
biruie, când nici asupra dobitoacelor lui n-ar fi fost 
pierzător, de nu i-ar fi îngăduit Dumnezeu. Ba încă 
nici asupra porcilor n-are stăpânire; căci el ruga pe 
Domnul, precum este scris în Evanghelie, zicând: , 
Dă -ne nouă voie să ne ducem în turma de porci” . 
Și dacă nici asupra porcilor nu au stăpânire, apoi 
cu mult mai vârtos nu domnesc peste oamenii cei 
făcuţi după chipul lui Dumnezeu. Deci de 
Dumnezeu se cuvine a ne teme, iar pe diavoli a-i 


defăima ca pe niște neputincioși, și nicidecum a ne 
teme de dânșii . Ci cu cât mai vârtos fac ei acestea, 
cu atât mai mult să ne întindem și noi spre 
pustnicie; căci mare armă împotriva lor este viaţa 
cea dreaptă și credinţa în Dumnezeu. 


Deci ei se tem de postul sihaștrilor, de priveghere, 
de rugăciuni, de blândeţe, de liniște, de 

neiubirea de argint și de neslavirea deșartă, de 
milostenii, de nemâniere și, ca urmare, de buna 
cinstire cea întru Hristos. Căci pentru aceasta 
toate le fac, ca să nu fie cei care îi calcă pe dânșii; 
că știu ei darul cel dat credincioșilor asupra lor de 
la Mântuitorul, Cel Care zice: „ lată, v-am dat vouă 
putere a călca peste șerpi și peste scorpii și 
peste toată puterea vrăjmașului” . Deci, chiar dacă 
ar spune ei ceva mai mult, să nu creadă cineva, 
nici să ia aminte. Căci de multe ori spun înaintea 
noastră despre fraţii care după multe zile vor să 
vie la noi; și aceasta o fac ei, nu purtând grijă de 
cei care-i aud, ci ca să -i în- duplece pe dânșii să 
creadă lor, și atunci de aici înainte avându-i supuși, 
să -i piardă. 


De aceea, nu se cade a lua aminte la dânșii, ci și 
când nu ne spun ceva mai înainte, se cuvine a-i 
răsturna, căci nu avem trebuinţă de dânșii; și ce 
minune este dacă cei ce au trupuri mai subţiri 
decât oamenii și pe cei care au început a 
călători ei i-au văzut, apoi aleargă mai înainte să 
vestească venirea acelora? Aceasta poate s-o facă 
cineva mergând pe cal și să alerge ca să spună mai 
înainte. 


Drept aceea, nici pentru aceasta nu se cuvine a ne 
minuna de dânșii; căci nimic din cele ce se facei 
nu cunosc, decât numai singur Dumnezeu este Cel 
Care pe toate le cunoaște mai înainte de facerea 
lor. Aceștia vestesc acelea pe care le văd, ca niște 
furi, mai înainte alergând la toţi, ca să spună cele 
ce se lucrează și se grăiesc de noi; apoi ei 
însemnează că ne-am adunat și că vorbim 
împotriva lor. Aceasta fiecare iute alergător poate 
s-o facă, întrecând pe cel zăbavnic; și ceea ce zic 
astfel este. Dacă cineva ar începe să călătorească 
din Tebaida sau din altă oarecare ţară, mai înainte 
de a ști să câlătorească,nu ştiu de va câlatori; 
dar văzând pe unul călătorind, aleargă mai repede 


și, mai înainte de a sosi acela, ei vestescvenirea 
lui și astfel se întâmplă de vine după câteva zile. 
Însă de multe ori cei care călătoresc  întorcându- 
se înapoi, ei atunci au minţit. Astfel se întâmplă și 
când vorbesc despre apa râului Nil; căci cei care au 
văzut că au fost ploi multe în părțile Etiopiei și știu 
că dintr-acelea se face revărsarea râului mai 
înainte de a veni apa în Egipt, ei aleargă și spun. 
Aceasta și oamenii ar fi putut s-o spună, dacă atât 
de iute ar fi putut să alerge ca aceia. 


Precum străjerul lui David, suindu-se la loc înalt, 
mai înainte decât cel care rămăsese jos vedea pe 
cel care vine și încă mai repede alergând, spunea 
înaintea decât altora cele ce încă nu se făcuseră; 
astfel și aceștia (adică diavolii) zic, se ostenesc și 
însemnează unele întâmplări numai ca să 
amăgească . Însă dacă purtarea de grijă a lui 
Dumnezeu într-acea vreme ar voi ceva pentru ape 
sau pentru cei care călătoresc, căci este cu 
putinţă lui Dum-nezeu, atunci diavolii mint și se 
amăgesc cei care au luat aminte la dânșii. 


Într-acest chip s-au întărit vrăjirile elinilor și astfel 
s-au rătăcit dânșii mai înainte de către diavol. Dar 


acum a încetat rătăcirea; căci a venit Domnul 
Care, cu toată viclenia lor, chiar și pe diavoli i-a 
făcut deșerțţi și nelucrători; căci nimic nu cunosc 
de la ei înșiși, ci ca niște furi pe cele ce le văd la 
alţii pe acelea le prihânesc, și mai ales sunt 
văzători ai faptelor, decât mai înainte-cunoscători 
. De aceea, deși uneori numesc adevărate unele 
ca acestea, să nu se minuneze cineva de dânșii. 
Pentru că și doctorii, având 


iscusinţa bolilor, când ar vedea într-alţii aceeași 
boală, de multe ori din obișnuinţă mai înainte 
spun leacul . Încă și cârmacii și lucrătorii de 
pământ iarăși, din obișnuinţă văzând întocmirea 
aerului, mai înainte spun că va fi o furtună ori aer 
liniștit și pentru aceasta nu poate să zică cineva că 
din dumnezeiasca pronie spun ei mai înainte, 
ci din observare și din obișnuinţă . 


De aceea și diavolii, dacă cândva aceleași 
socotindu-le le spun, pentru aceasta să nu se 
minuneze cineva de dânșii, nici să ia aminte la ei. 
Căci ce folosește celor care-i aud ca să știe de la ei 


cele ce au să fie? Sau de ce să aibă sârguinţă a 
cunoaște unele ca acestea, deși cu adevarat 
diavolul le cunoaște, căci acest lucru nu este 
făcător al faptei bune, nici al obiceiului celui bun 
nu este cu adevărat cunoștință. 


Nimeni dintre noi nu se va judeca pentru că nu le- 
a știut, nici se fericește că le-a învăţat și le-a 
cunoscut; ci într-acestea fiecare va avea judecată, 
dacă a păzit credinţa și dacă a împlinit poruncile 
lui Dumnezeu curat. De aceea, nu se cade multa 
le socoti acestea, ci a ne nevoi și a ne osteni, nu ca 
să cunoaștem mai înainte, ci ca bine petrecând, să 
plăcem lui Dumnezeu. 


Și trebuie a ne ruga nu să cunoaștem mai înainte, 
nici să cerem plată pentru nevoinţă, ci ca 
ajutător să ne fie nouă Domnul spre biruinţă 
împotriva diavolului . lar dacă vreodată este 
nevoie dea cunoaşte mai înainte, så ne 
curâţim la minte; căci eu cred că sufletul care s-a 
curăţit de toate păcatele după fire poate să se 
facă văzător și chiar mai multe și mai departe să 
vadă decât diavolii; căci are pe Domnul în sine, 


Care descoperă lui . În felul acesta, Elisei vedea pe 
Gheezi și puterile îngerilor stând lângă dânsul . 


Deci, când vin la noi noaptea și voiesc să ne 
grăiască de cele ce au să fie, sau să zică: „ Noi 
suntem îngeri”/ să nu luaţi aminte, căci mint. lar 
dacă vor lăuda pustnicia voastră și vă vor ferici, să 
nu-i ascultați și nicidecum să vă supuneţi lor. Mai 
vârtos să vă pecetluiţi cu semnul cinstitei Cruci, pe 
voi și casa voastră, și să vă rugaţi; atunci îi veţi 
vedea făcându-se nevăzuţi, căci se înfricoșează 
foarte mult de semnul Crucii Domnului; fiindcă 
prin ea i-a biruit Mântuitorul . lar dacă și mai cu 
obrăznicie vor sta, săltând și prefăcându-se cu 
năâlucirile, să nu vă temeţi, nici să vă speriaţi, nici 
ca la niște fiinţe bune să luaţi aminte la dânșii. 


Pentru că venirea de faţă a celor buni și a celor răi 
cu înlesnire și cu putinţă este a o cunoaște, 
fiindcă Dumnezeu a făcut astfel . Pentru că 
arătarea sfinţilor îngeri nu este tulburată; căci nu 
va certa, nici va striga, nici va auzi cineva glasul 
lor. Ci atât de cu liniște și cu blândeţe se face, 
încât se aduce bu- curie, veselie și îndrăzneală în 
suflet; căci Domnul este cu dânșii, El este bucuria 


noastră și a lui Dumnezeu-Tatăl este 
puterea . lar gândurile sufletului rămân 
netulburate și neînvăluite, încât el, făcându- se 
strălucit de ea, vede pe cei care i se arată; acesta 
este un dar al luminilor celor dumnezeiești și al 
celor care au să fie într-Însul . lar dacă s-ar 
înfricoșa, ca niște oameni, de vederea celor buni 
care se arată, numaidecât iau frica de la dânșii 
prin dragoste, precum a făcut Gavriil pentru 
Zaharia. Asemenea și îngerul care s-a arătat 
femeilor la Sfântul Mormânt și cel care s-a arătat 
păstorilor, precum s-a zis în Evanghelie: „ Nu vă 
temeţi”; căci frica acelora nu este cu spaima 
sufletului, ci cu cunoștința venirii de faţă a celor 
buni. 


Deci în acest fel este arătarea sfinţilor. Năvălirea 
celor răi este tulburătoare, cu sunet, vuiet și 
strigare, ca și când s-ar fi făcut vreo pornire a unor 
tineri nepedepsiţi și a unor tâlhari, de la care se 
face frica sufletului, tulburarea și neorânduiala 
gândurilor, mâhnire, urâciune către pustnici, 
trândăvie, întris- tare, pomenirea rudeniilor și frica 
de moarte; și de aici pofta celor rele, împuţinarea 


de suflet către fapte bune și nestatornicia 
obiceiurilor. 


Deci, când cineva dintre voi va vedea așa ceva, vă 
veţi teme; dacă însă frica se va lua de la voi și în 
locul ei s-ar face bucurie negrăită și voie bună, 
cutezare, îmbărbâătare, netulburarea gândurilor și 
celelalte, cum mai înainte am zis, adică bârbâţie și 
dragoste către Dumnezeu, atunci îndrăzniţi și vă 
rugați, căci bu-curia și liniștea sufletului arată 
sfinţenia celui care vine de faţă . Așa Avraam, când 
a văzut pe Domnul, s-a bucurat; loan când s-a 
facut glasul închinării din partea Născătoarei de 
Dumnezeu, Maria, s-a bucurat. 


lar dacă s-ar face tulburare și sunet din afară, 
nălucire lumească, îngrozire de moarte, să 
cunoașteţi că este năvălirea celor răi . Și aceasta 
să vă fie vouă semn. Când sufletul unora s-ar 
teme, să știți că este de faţă venirea vrăjmașilor; 
căci diavolii nu izgonesc temerea unora ca aceștia, 
precuma făcut marele Arhanghel Gavriil către 
Maria și Zaharia, și Acela Care S-a aratat la 
mormânt femeilor; ci mai cu seamă, când îi vor 
vedea temându-se, ei sporesc nălucirile, ca mai 


mult să -i înfricoșeze, și de aceea sărind asupra lor 
îi batjocoresc, zicând: „Închinaţi-vă nouă!” . 


lată, pe elini așa i-au amaăgit că așa s-au socotit de 
dânșii zeii, cei cu nume mincinos. lar pe noi nu 
ne-a lăsat Domnul să ne amăgim de diavol, căci El 
prin niște năluciri ca acestea făcute înaintea Lui l-a 
certat și i-a zis: „ Mergi înapoia Mea, satano; căci 
scris este: Domnului Dumnezeului tâu te vei 
închina și Lui Unuia vei sluji” . Deci vicleanul mai 
mult se defăimează de noi; căci Domnul pentru 
noi a făcut acestea, ca diavolii, de la noi 
auzind niște glasuri ca acestea, să se răstoarne 
pentru Domnul, Care pentru aceasta i-a certat. 
Apoi, nu se cade a ne fâli pentru că scoatem 
diavolii, nici a ne înălța pentru tămăduiri, nici să 
ne minunăm de cel care scoate pe diavoli ori pe 
cel care nu-i scoate să -| defăimăm; ci pustnicia 
fiecăruia s-o înveţe cineva și ori s-o râvnească și s- 
o urmeze, ori s-o îndrepteze. Pentru că a face 
semne nu este al nostru, ci al Mântuitorului . 


Pentru aceea El zicea ucenicilor: „ Nu vă bucuraţi 
că diavolii se supun vouă, ci pentru că numele 
vostru s-a scris în Ceruri” . A se scrie numele în 


Ceruri este mărturia faptei bune și a vieţii voastre. 
A scoate pe diavoli este darul Mântuitorului, 
Celui Care l-a dat. Pentru aceea, celor care nu în 
fapte bune, ci în semne se făleau și ziceau: 
“Doamne, au nu cu numele Tău am scos diavoli și 
întru numele Tău am 


facut multe puteri?”, Domnul le-a răspuns: "Amin 
Zic vouă, nu vă știu pe voi” . Căci cunoaște Domnul 
câile necredincioșilor. Dar se cade a ne ruga 
pentru a lua darul alegerii duhurilor, căci, după 
cum este scris, să nu credem la tot duhul. 


Deci voiam să tac și nimic din cele pentru mine să 
nu zic și să vă îndestulaţi numai cu acestea. Dar 
să nu socotiți că acestea le zic în zadar, ci să 
credeţi că acestea le povestesc cu iscusinţă și 
adevăr; pentru aceasta, deși ca un om fără de 
minte m-am făcut, dar știe Domnul Cel Care mă 
aude curăţenia inimii mele, cum că nu pentru 
sine-mi, ci pentru dragostea și sporirea voastră 
spun vouă meșteșugirile diavolilor, pe care le-am 
vazut. 


De câte ori m-au fericit pe mine diavolii și eu i-am 
blestemat pe dânșii în numele Domnului? De câte 
ori mi-au spus despre apa Nilului și eu le-am zis: 
"Și ce vă pasă vouă pentru aceasta?” . Odată au 
venit îngrozindu-mă și m-au înconjurat ca niște 
ostași cu toată înarmarea și cu cai; iar altădată mi- 
au umplut casa de fiare și de târâtoare, și eu 
cântam: "Aceștia în căruţe și aceștia pe cai, iar noi 
întru numele Domnului Dumnezeului nostru ne 
vom mări”; apoi, prin rugăciune, aceia s-au 
rasturnat. 


Au venit odată pe întuneric, având năluciri de 
lumină, și-mi ziceau: "Am venit să -ți aducem 
lumină, Antonie” . lar eu, închizându-mi ochii, mă 
rugam și îndată s-a stins lumina necredincioșilor. 
După câteva luni, au venit grăind și cântând din 
Scripturi, iar eu ca un surd nu-i auzeam. Au 
cutremurat odată mănăstirea, iar eu mă rugam a 
rămâne nemișcat cu cugetul . 


După aceasta, iarăși venind, băteau din palme, 
fluierau și jucau, iar eu mă rugam și stăruiam 
cântând, ei îndată au început a plânge și a se 
tânguli, ca și cum ar fi obosit cu totul. Eu atunci 


slăveam pe Dumnezeu, Cel Care a surpat și a risipit 
îndrăzneala și nebunia lor. lar altă dată s-a arătat 
diavolul foarte înalt, cu nălucire, și a îndrăznit a 
zice: ” Eu sunt puterea lui Dumnezeu, eu sunt 
pronia; ce voiești să -ți dăruiesc ție?” . Eu atunci 
l-am scuipat pe diavol, pomenind pe Hristos; apoi 
am voit a-l bate. Și mi se părea chiar că l-am 
bătut. Deci îndată cel atât de mare s-a făcut 
nevăzut împreună cu toţi ai săi, pentru numele lui 
Hristos. 


Odată, pos-tind eu, vicleanul a venit ca un monah, 
având cu sine năluciri de pâini, și mă sfătuia, 
zicând: ” Mănâncă și încetează multele osteneli; 
om ești și vei slăbi” . lar eu, înțelegând meșteșugul 
lui, m-am sculat să mă rog și el, nesuferind, a 
pierit; apoi ca un fum a ieșit pe ușă, făcându-se 
nevăzut. De câte ori în pustie mi-a arătat năluciri 
de aur numai ca să mă ating și să -l caut pe dânsul! 
lar eu cântam împotriva lui și acela pierea . De 
multe ori mă zdrobea cu bătăi, și eu ziceam: ” 
Nimic nu mă va despărţi de dragostea lui Hristos”; 
și după aceasta mai mult se risipeau unii după alţii 
„Și nu eram eu acela care i-a surpat pe ei, ci 


Domnul, Cel Care zice: “Am văzut pe satana ca un 
fulger căzând din cer”. 


lar eu, fiilor, pomenind graiul apostolului, am 
întipărit acestea în sine-mi ca să vă învăţaţi a nuvă 
supăra în pustnicie, nici a vă teme de nălucirile 
diavolului și ale slugilor lui . Fiindcă m-am făcut 
fără minte, povestindu-vă, primiţi și aceasta 
spre întemeiere și neînfricoșare și credeţi-mă că 
nu mint. 


Odată a bătut oarecine în mânăstire la ușa mea și 
ieșind am văzut pe cineva arătându-se lung și 
foarte înalt. Apoi întrebându-l: “Cine ești tu?”, el 
răspunse: ” Eu sunt satana” . Eu îi zisei: ” Dar ce 
cauţi aici?” .Zis-a acela: ” Pentru ce mă 
prihănesc în zadar monahii și toţi ceilalţi creștini? 
Pentru ce mă blestemă în tot ceasul?” . Eu 
zicându-i: ” Pentru ce și tu îi superi pe dânșii?”, el 
a zis: ” Nu sunt eu care Îi supăr pe dânșii, ci ei se 
tulbură pe sineși; căci eu am slăbit. Au n-ai citit că 
săbiile vrăjmașului au lipsit până în sfârșit și 
cetăţile lui i-au surpat? Nu mai am loc, nici în 
pustie, nici în cetate, pretutindeni au venit 
creștini; chiar și pustia asta s-a umplut de monahi . 


Deci ei pe sine păzească -se, și să nu mă mai 
blesteme în zadar”. 


Atunci, minunându-mă eu de darul Domnului, am 
zis către dânsul: ” 
niciodată spunând adevărul, acum chiar nevrând 
ai spus adevărat; căci Hristos după ce a venit te-a 
facut neputincios și surpându-te te-a gonit” . lar 
acela, auzind numele Mântuitorului și nesuferind 
aceasta, s-a făcut nevăzut; deci, dacă diavolul 
însuși mărturisește că nimic nu poate, noi suntem 
datori a-l defăima și pe dânsul, și pe slugile lui. 


De-a pururea fiind mincinos și 


lată cum vrăjmașul, împreună cu câinii săi, are 
atâtea viclenii, iar noi, învăţându-ne neputinta lor, 
putem a-i defăima cu chipul acesta. Să nu cădem 
cu cugetul, nici să gândim la temere, nici să 
închipuim întru noi frica, zicând: ca nu cumva 
venind diavolul să ne răstoarne; ca nu cumva fără 
veste sosind să ne tulbure. Nicidecum să nu 
gândim unele ca acestea, nici să ne întristăm, ca și 
cum am pieri; ci mai vârtos să îndrăznim și să ne 
bucurăm de-a pururea ca niște mântuiţi și să 
socotim cu sufletul că Domnul este cu noi și că El i- 
a biruit și i-a rușinat pe dânșii . Să gândim de-a 


pururea că, fiind cu noi Domnul, vrăjmașii nimic 
nu ne vor face. Căci venind ei, cum ne vor afla, în 
același fel se fac și ei către noi și după cugetele ce 
se află întru noi, așa și ei aduc nălucirile. 


Deci, dacă ne vor afla temându-ne și tulburându- 
ne, îndată și ei ca niște tâlhari, aflând loc 
nestrăjuit, intră la noi și ne înfricoșează . Dacă ne 
văd înfricoșându-ne, mai mare fac temerea întru 
năluciri și întru îngroziri; atunci printr-acestea se 
muncește ticălosul suflet. Dacă ne vom afla 
bucurându- ne și gândind ale Domnului și socotind 
că toate sunt în mâna Lui și că nu poate nimic 
diavolul asupra creştinilor, știind că nicidecum 
n-are stăpânire asupra cuiva, atunci văzând ei 
sufletul întemeiat cu niște gânduri ca acestea, se 
întorc rușinaţi . Astfel vrăjmașul, văzându-l pe lov 
îngrădit, s-a dus de la dânsul; iar pe luda 
vânzătorul, aflându-l lipsit de acestea, l-a robit. 


Drept aceea, dacă voim a defăima pe vrăjmașul 
de-a pururea, să gândim la cele ale Domnului, ca 
să se bucure de-a pururea sufletul cu nădejdea; 
atunci vom vedea ca niște fum jucăriile diavolilor 
și mai ales îi vom vedea pe ei fugind, decât gonind 


pe alţii . Căci ei sunt, după cum am zis mai înainte, 
foarte  fricoși, așteptând de-a pururea focul cel 
pregătit lor. Încă și acest semn să aveţi spre 
neînfricoșare 


împotriva lor, anume, când vreo nălucire vi s-ar 
face, să nu cădeţi mai înainte în frică, ci 
îndrăznind, întrebaţi întâi: “Ce este? Cine ești tu și 
de unde vii?” 


Și dacă va fi arătarea sfinţilor, deplin te va adeveri 
pe tine, iar frica ta întru bucurie se va preface; iar 
dacă va fi diavolească, îndată se va slăbi, văzând 
cugetul întărit. Căci este semn al netulburării a 
întreba așa: „Cine ești și de unde vii?” . Așa 
întrebând Isus al lui Navi s-a învăţat; iar vrăjmașul 
nu s-a  tăinuit de Daniil cel care l-a întrebat. 


Acestea vorbind Antonie, toţi se bucurau. Și într- 
unii creș-tea darul faptei bune, iar dintr-alţii ieșea 
împuţinarea la suflet și părerea înceta. Deci toţi se 
plecau a defâima bântuirea cea diavolească, 


minu-nându-se de darul cel dat lui An-to-nie de la 
Domnul, spre deslușirea duhurilor. 


Atunci în munţi erau multe mănăstiri, ca niște 
corturi pline de cete dumnezeiești: ale celor 
care cântau, ale celor care citeau, posteau, se 
rugau, se bucurau de nădejdea celor ce vor să fie 
și ale celor care lucrau ca să facă milostenie; ale 
celor care aveau dragoste și împreună -glăsuire 
între dânșii . 


Deci se vedea cu adevărat ca o ţară care de sine 
era împodobită cu cinstirea de Dumnezeu și cu 
dreptatea . Căci nu era acolo cel care nedreptăţea 
sau cel nedreptăţit ori prihânit; ci mulţimea de 
pustnici avea un cuget câtre fapta bună, încât 
văzând cineva mănăstirile și o rânduială ca aceasta 
a monahilor, ar fi putut să zică: „Cât sunt de bune 
casele tale, lacobe, corturile tale, Israele, ca niște 
väi umbroase și ca niște raiuri, ca niște corturi pe 
care le-a înfipt Domnul și ca niște cedri lângă ape” 


Antonie, după obicei, ducându-se întru a sa 
mănăstire, își întindea nevoinţa și pustnicia și în 
fiecare zi suspina aducându-și aminte de locașurile 


cerești; apoi, tot dorul său îl avea către dânsele, 
văzând viaţa oamenilor în fiecare zi . Pentru că 
vrând să mănânce și să doarmă, apoi să vină câtre 
celelalte nevoi ale trupului, se rușina, socotind 
sufletul cel nematerial . 


De multe ori, vrând a mânca împreună cu mulţi 
monahi și aducându-și aminte de hrana cea 
duhovnicească, se ducea departe de dânșii, 
socotind că rușine îi va fi dacă ar fi fost văzut de 
alţii mâncând. Însă mânca pentru nevoia 
trupului, de multe ori încă și cu fraţii, 
cucernicindu-se de aceștia; dar îndrăznind pentru 
cuvintele cele de folos, zicea că se cuvine a da 
toată îndeletnicirea sufletului, mai mult decât 
trupului . 


Apoi se odihnea pentru nevoia trupului puţină 
vreme, iar toată cealaltă vreme se îndeletnicea 
mai mult cu lucrurile sufletului și folosul acestuia îl 
căuta; ca să nu se atragă el jos prin dezmierdările 
trupului, ci mai vârtos trupul să se robească de 
suflet. Căci aceasta este ceea ce a zis Mântuitorul: 
„ Nu vă îngrijiţi cu sufletul vostru ce veţi mânca, 
nici cu trupul cu ce vă veţi îmbrăca. Și voi nu 


căutaţi ce veţi mânca sau ce veţi bea și nu vă 
înălţaţi . Căci acestea toate le caută neamurile și 
Tatăl vostru știe că aveţi trebuinţă de toate 
acestea. Însă căutaţi mai întâi Împărăţia Lui și 
toate acestea se vor adăuga vouă”. 


După acestea, prigoanele au ajuns Biserica lui 
Dumnezeu, care au venit atunci pe vremea lui 
Maximian (305-313). Și adunându-se sfinţii 
mărturisitori în Alexandria, lăsând mănăstirea, le-a 
urmat și el, zicând: „Să ne ducem și noi ca să ne 
nevoim, de vom fi chemaţi, sau să privim pe cei 
care se nevoiesc” . Deci avea dorire să 
mărturisească pe Hristos; de aceea slujea 
mărturisitorilor și, în chinuri și în temnite, el avea 
multă sârguinţă spre divan; adică îndemna către 
sârguinţă pe ceilalți chemaţi, care se nevoiau; iar 
pe cei care mărturiseau, a-i primi și a-i petrece 
până ce se vor săvârși. 


Judecătorul, văzând netemerea lui și a celor 
împreună cu dânsul, cum și sârguinţa către 
mărturisire, a poruncit ca nici unul dintre monahi 
să nu se arate în divan, nici să petreacă în cetate 
nicidecum. Deci toţi ceilalţi au socotit să se 


ascundă în ziua aceea, iar Antonie atât de mult a 
ținut în seamă porunca, încât chiar și-a spălat 
haina pe deasupra și a doua zi a stat la un loc înalt 
și s-a arătat strălucit înaintea ighemonului . Toţi 
se minunau de aceasta, iar ighemonul văzându-l, 
pe când trecea cu rânduiala lui, că el sta fără frică 
arătând sârguinţa creștinilor, se ruga să 
mărturisească și el, precum am zis mai înainte. lar 
după ce a scăpat de scopul lui, s-a mâhnit căci n-a 
mărturisit și el; fiindcă Domnul îl păzea, spre 
folosul nostru și al altora, ca prin pustnicia pe care 
o învățase din Scripturi să se facă mul- tora 
dascăl; pentru că numai văzându-i petrecerea lui 
mulţi se sârguiau în a se face râvnitori ai petrecerii 
sale. 


Deci, slujea mărturisitorilor după obicei și era 
legat ca împreună cu dânșii să se ostenească în 
slujbele lor; iar după ce a încetat prigoana și 
fericitul Petru a mărturisit credinţa, Antonie s-a 
întors iarăși la mănăstirea sa . Și era acolo în 
fiecare zi, mărturisind cu știință și nevoindu-se cu 
pătimirile credinţei, căci se nevoia cu multă 
pustnicie mai întinsă și postea de-a pururea; iar 


îmbrăcămintea o avea pe dinăuntru de par și 
pe deasupra un cojoc pe care l-a păstrat până la 
sfârșitul său. Trupul niciodată nu l-a spălat cu apă, 
nici picioarele n-a suferit a le băga în apă fără de 
nevoie; încă nici dezgolindu-se nu l-a văzut 
cineva, nici trupul său nu l-a văzut gol nimeni, fără 
numai acela care l-a spălat după ce s-a 

săvârșit. 

Liniștindu-se în chilia lui și punându-și în gând ca 
să nu iasă din ea multă vreme, nici să primească 
pe cineva, a venit un oarecare conducător de 
ostași, cu numele Martinian, și a supărat mult pe 
Antonie, căci avea pe fiica sa bântuită de diavol; 
iar după ce a așteptat mult bătând în ușă și i-a zis 
să se ducă să se roage lui Dumnezeu pentru fiica 
sa, el n-a voit a deschide, dar arătându-se pe 
deasupra, a zis: „Omule, ce mă tot strigi, 
sunt om și eu ca și tine; dacă crezi, roagă -te lui 
Dumnezeu și fiica ta se va tămădui” . Acela 
crezând și chemând pe Hristos, s-a dus și a găsit pe 
fiica sa izbăvită de diavol . Încă multe ca 
acestea a făcut Domnul printr-însul, căci zice: 
„Cereţi și vi se va da” . Apoi mulţi dintre cei 


care pătimeau, nedeschizându-le ușa, ședeau 
afară din mănăstire, dar crezând și rugânduse, se 
vindecau de boli. 


După ce s-a văzut supărat de mulţi care veneau la 
dânsul și nelăsându-l a se duce după socoteala 


lui, precum voia, temându-se ca nu cumva din 
minunile pe care le făcea Domnul printr-însul ori 
el să se mândrească, ori altceva mai mult decât 
ceea ce este să socotească pentru dânsul, a 
chibzuit și a pornit spre Tebaida de sus la cei care 
nu-l cunoșteau; și luând pâini de la fraţi, a șezut 
lângă țărmurile râului, privind dacă ar trece vreun 
caic, ca intrând într-însul, să se ducă cu dânșii. 


Socotind el acestea, un glas oarecare de sus s-a 
auzit către dânsul, zicându-i: „Antonie, unde te 
duci și pentru ce?” . lar el, netulburându-se și 
așteptând ca după obicei să -| cheme de multe ori, 
a răspuns zicând: „ Fiindcă oamenii nu mă lasă 
să mă liniștesc, pentru aceasta voiesc a mă sui la 
Tebaida de sus, căci supărări multe mi se fac aici și 


mai ales că mi se cer de unii lucruri mai presus de 
puterea mea” . lar glasul a zis către dânsul: „Chiar 
în Tebaida de te vei duce sau la văcării te vei 
cobori, mai multă și îndoită osteneală ai să 
primești; iar dacă voiești să te liniștești cu 
adevărat du-te în pustia cea mai dinăuntru”. 
Antonie a zis: „Cine îmi va arăta calea, că sunt 
neștiutor de aceasta?” . 


Atunci îndată i-au arătat-o niște saracini, care 
voiau să călătorească în partea aceea și 
apropiindu- se de dânșii Antonie, îi ruga să -l 
primească a merge cu ei în pustie; iar aceștia, ca 
fiind îndemnați dintr-o poruncă a purtării de grijă 
a lui Dumnezeu, l-au primit cu osârdie. Călătorind 
cu dânșii trei zile și trei nopţi, au ajuns la un 
munte foarte înalt având sub el apă limpede dulce 
și foarte rece, câmpii din afară și puţini finici, 
neîngrijiți . 


Deci Antonie, fiind purtat de Dumnezeu, a iubit 
locul acela, că Acesta era Care îl însemnase și 

Care i-a grăit lângă țărmurile râului; deci la început 
primind pâini de la saracinii aceia cu care 
călătorise împreună, a rămas singur în munte, 


nefiind nimeni altul împreună cu dânsul; și îndată 
a și cunoscut locul acela ca pe casa sa. Saracinii 
aceia, văzând sârguinţa lui Antonie, treceau 
înadins totdeauna pe calea aceea și, 
bucurându-se, îi aduceau pâine; apoi avea și 
puţină mângâiere cu finicii aceia. 


După acestea, înștiințându-se fraţii de locul acela, 
aducându-și aminte ca niște fii de părintele lor, 
purtau grijă a-i trimite cele de nevoie. Văzând 
Antonie că din pricina pâinii se ostenesc unii până 
acolo la dânsul și pătimesc multă trudă, fiindu-i 
milă de monahi, s-a gândit în sine și a rugat pe unii 
dintre cei care veneau la dânsul să -i aducă o 
sapă și puţin grâu. 


Și după ce i s-au adus acestea, înconjurând 
pământul dimprejurul muntelui și aflând puţin loc 
po- trivit, l-a lucrat; apoi, având cu îndestulare din 
apa aceea de sub munte, a semănat grâul . Făcând 
în fiecare an aceasta, își scotea pâinea de 
acolo, bucurându-se că nu face supărare nimănui 
pentru aceasta și că în toate se păzește pe sine 
neîngreunâtor. După acestea, văzând iarăși pe unii 
venind la dânsul, a semănat și puţine verdeţuri, 


pentru ca acei care veneau la dânsul să aibă 
puţină mâncare după osteneala acelui drum greu. 


La început fiarele din pustia aceea, venind din 
pricina apei, îi vătămau de multe ori semânătura și 
lucrarea de pământ. lar el, apucând cam în glumă 
pe una dintre fiare, a zis tuturor: „ Pentru ce mă 
păgubiţi pe mine, care cu nimic nu v-am păgubit 
pe voi? Duceţi-vă, și de acum, în numele 
Domnului, să nu vă mai apropiaţi de cele de aici!” . 
Deci dintr-acea vreme, ca și cum temându-se de 
poruncă, nu s-au mai apropiat de acel loc. El 
petrecea singur înăuntrul muntelui aceluia, 
îndeletnicindu-se în rugăciuni; iar fraţii care îi 
slujeau lui l-au rugat ca, venind după multe luni, să 
-i aducă masline, legume și untdelemn, căci acum 
era bătrân. 


Deci el petrecând acolo, multe lupte a pătimit 
potrivit cu cele scrise, nu împotriva sângelui și a 
trupului, ci a celor potrivnici . Căci acolo auzea 
gâlcevi, glasuri multe și sunete ca niște arme, iar 
muntele era plin de fiare. Apoi mulţi îl vedeau pe 
el luptându-se și rugându-se împotriva lor. Pe cei 
care veneau la dânsul îi îmbărbăta, însă el se 


nevoia plecându-și genunchii și rugându-se 
Domnului. 


Era cu adevărat vrednic de minune, căci singur 
fiind într-o pustie ca aceea, nici de diavolii care 
năvăleau asupra lui nu se temea, nici de atâtea 
fiare, de cele cu patru picioare și de târâtoare, 
care erau acolo, nu se înfricoșa de sălbăticia lor; ci 
cu adevarat potrivit cu cele scrise nădâjduia spre 
Domnul, având mintea neclintită și neînvăluită 
. Dar diavolii fugeau și fiarele cele sălbatice, 
precum este scris, se împăcau cu dânsul. 


Deci diavolul, precum cântă David, pândea pe 
An-tonie și scrâșnea la el din dinţi, iar Antonie se 
ruga Mântuitorului ca să -| păzească nevâtămat de 
viclenia aceluia, și de multa lui meșteșugire. 


Deci priveghind într-o noapte, diavolul a pornit 
fiarele, și mai toate hienele care se aflau în pustia 
aceea ieșind din cuiburile lor l-au înconjurat și era 
singur în mijlocul lor. Căscând gurile, fiecare 
îngrozindu-l a-l mușca, el pricepând meșteșugul 
vrâjmașului, a zis către ele: „ Dacă aţi luat 
stăpânire asupra mea, sunt gata a fi mâncat de 
voi, iar dacă aţi fost îndemnate de diavoli, nu mai 


zaboviţi, ci duceţi-vă, căci eu sunt rob al lui 
Hristos” . 


Acestea zicând Antonie, acelea îndată au fugit ca 
de un bici fiind gonite prin cuvântul lui Antonie. 
Apoi după puţine zile, el lucrând, căci voia să se 
ostenească, venind cineva la ușă trăgea lucrurile 
pe care le da celor care veneau la dânsul, pentru 
cele ce îi aduceau. lar Antonie, sculându-se și 
ieșind, a văzut o fiară care se asemăna omului 
până la coapse, iar pulpele și picioarele avându-le 
asemenea asinului . Atunci Antonie s-a 
pecetluit cu semnul Sfintei Cruci și a zis: „Sunt rob 
al lui Hristos. Dacă ești trimis asupra mea, iată, 
de faţă sunt” . lar fiara împreună cu diavolii ei a 
fugit, încât de iuţeala fugii a căzut și a murit; iar 
moartea fiarei era căderea diavolilor, căci ei se 
sârguiau a le face acestea toate ca să -| scoată din 
pustie, însă n-au putut. 


lar odată fiind rugat de monahi ca să se pogoare la 
dânșii a-i cerceta după atâta multă vreme, cum 
și locuinţele lor, el a mers împreună cu monahii 
care veniseră la dânsul și aveau cu dânșii o 

cămilă care le ducea pâinea și apa de departe, căci 


era lipsită de apă toată pustia aceea și nu era 
deloc apă de băut decât numai în muntele acela 
în care se afla mănăstirea lui . Deci sfârșindu-li-se 
apa pe cale 


și arșiţa fiind prea cumplită, toţi erau să se 
primejduiască . Pentru că, înconjurând ei locurile 
și neaflând apă, nu puteau nici să mai umble 
înainte, ci zăceau jos și pe cămilă au lăsat-o să se 
ducă, deznădăjdindu -se mult. Bătrânul văzând că 
toţi se primejduiesc, mâhnindu-se foarte mult a 
suspinat și, despărțindu-se puţin de dânșii, și-a 
plecat genunchii și întinzând mâinile la cer s-a 
rugat, și îndată Domnul a făcut a ieși apă în locul 
unde a stat să se roage. Astfel bând toţi, s-au 
înviorat și umplând burdufurile au căutat 

cămila și au găsit-o; căci se întâmplase de se 
legase funia de o piatră și astfel era ţinută . Deci, 
prinzând- o și adăpând-o, au pus pe ea burdufurile 
cu apă și astfel au călătorit nevătămaţi. 


lar după ce au venit la mănăstirile cele din afară, 
toţi monahii văzându-l, ca pe un părinte îl 


sărutau. Și el ca niște merinde aducându-le din 
munte, îi ospăta cu cuvintele sale și-i împărtășea 
de folos sufletesc. larăși atunci s-a făcut bucurie în 
munţi, râvnă de sporire și îndemânare prin 
credinţă între dânșii . Se bucura și el văzând 
sârguinţa monahiilor, cum că și soră -sa, care 
îmbătrânise în feciorie, și ea era egumenă a altor 
fecioare. 


După câteva zile, iarăși s-a întors în muntele său și 
mulţi veneau la dânsul, iar alţii care pătimeau au 
îndrăznit a merge la el . Deci el către toţi monahii 
care veneau la dânsul da această poruncă, adică a 
crede întru Domnul, a-L iubi și a se păzi de gânduri 
întinate și de dezmierdări trupești, precum în Pilde 
este scris; a nu se amăgi cu sâturarea pântecelui, 
ci a fugi de slava deșartă, a se ruga adeseori, a 
cânta psalmi înainte de culcare și a învăţa pe de 
rost poruncile din dumnezeieștile Scripturi; apoi a 
pomeni faptele sfinţilor, ca urmând râvnei 
acestora să se pună la rânduială sufletul, 
aducându-i-se aminte de poruncile lui 
Dumnezeu. Și mai ales îi sfătuia să cugete adeseori 
la graiul Apostolului: „Soarele sănu  apună întru 


mânia voastră . Și de obște s-o socotească aceasta, 
că nu numai întru mânie, ci nici într-un alt păcat al 
nostru soarele să nu apună . Căci este lucru bun și 
de nevoie, ca nici soarele pentru răutatea zilei, nici 
luna pentru păcatul de noapte, sau chiar de 
aducerea aminte să ne pârască pe noi” . Deci ca să 
se facă de noi binele acesta, drept este a auzi pe 
Apostolul care zice: „ Pe voi judecaţi-vă și ispitiţi- 

va . 


Deci, în fiecare zi să ia seama fiecare la faptele 
sale, cele de zi și cele de noapte. Și dacă au 
păcătuit, să înceteze, iar dacă n-au păcătuit, să nu 
se fălească, ci să petreacă întru bunătate; și să nu 
se lenevească, nici să osândească pe aproapele 
său, nici să se laude pe sine, precum a zis fericitul 
Apostol Pavel: „ Până când va veni Domnul, Care 
vede toate cele ascunse” . Căci de multe ori cele 
ce greșim uităm și noi nu știm, iar Domnul 
cunoaște toate. Lui dând judecata, unii împreună 
cu alţii să pătimim și unii altora sarcinile să le 
purtăm; pe noi înșine să ne judecăm și acelea de 
care suntem lipsiţi să ne sârguim a le împlini . Și să 
vă fie și aceasta spre întemeiere, de a nu păcătui, 


ca fiecare să însemnăm și să scriem faptele și 
mișcările sufletului nostru, ca și cum am vrea să le 
vestim unii altora. Căci negreșit rușinându- ne a fi 
cunoscute, vom înceta a păcătui și chiar de a ne 
aduce aminte de vreun lucru râu. Cine voiește a 
se vâtăma păcâtuind? Sau cine, după ce a 
păcătuit, nu minte, voind a se tăinui? Deci dacă 
ne-am vedea unii pe alţii, n-am putea să 
păcătuim. Așa, dacă am vrea să vestim unii altora 
gândurile și le-am scrie, mai mult ne-am păzi de 
gândurile cele întinate, rușinându-ne a fi 
cunoscute. Deci fie-ne nouă, pustni- _cilor, 
scrisoarea în loc de ochi, ca rușinându-ne de a le 
scrie și de a fi văzuţi, nici să nu gândim cele rele. 
Și așa închinându-ne, vom putea robi trupul și a 
plăcea lui Dumnezeu, iar meșteșugirile vrăjmașului 
a le câlca. 


Acestea le poruncea Antonie celor care veneau la 
dânsul; iar cu cei care pătimeau, împreună 
pătimea și împreună se ruga și de multe ori îl 
ascultau pe dânsul . Dar nici fiind ascultat nu se 
fălea, nici neascultându-se nu cârtea, ci de-a 
pururea mulțumea Domnului; pe cei care 


pătimeau îi îndemna să fie îndelung răbdători și să 
știe că tămăduirea nu este a lui, nici a vreunuia din 
oameni, decât numai a lui Dumnezeu, Cel Care 
face când voiește și câte voiește. Deci cei care 
pătimeau primeau sfătuirea lui ca o tămăduire, iar 
cuvintele bătrânului deprinzându-le, se îndemnau 
a nu se împuţina cu sufletul, ci mai vârtos 
rabdau îndelung; apoi cei tămăduiţi învățau a 
mulțumi, nu lui Antonie, ci lui Dumnezeu. 


Deci, un oarecare cu numele Fronton, care era din 
palat, având boală grea, încât și limba i se 
mâncase și ochii erau aproape să i se strice, 
venind în munte, a rugat pe Antonie ca să se roage 
pentru dânsul; iar el, rugându-se, a zis lui Fronton: 
„ Du-te și te vei tămădui” . lar el, stăruind, rămase 
câteva zile la Antonie, care îi zicea: „ Rămânând 
aici, nu te vei putea tămădui; ieși de aici și 
ducându-te în Egipt vei vedea semnul ce se va face 
cu tine” . Deci, crezând acela, a ieșit și nu numai că 
a văzut Egiptul, dar a încetat boala, și s-a făcut 
omul sănătos după cuvântul lui Antonie, pe care l- 
a auzit de la Mântuitorul . 


Încă și o fecioară oarecare din Vusira Tripoliei avea 
o patimă grea și foarte urâtă . Era apoișila trup 
slăbânoagă, iar ochii nu-i avea după fire. Părinţii 
acesteia înștiinţându-se că oarecari monahi merg 
la Antonie, și crezând Domnului Care a tămâăduit 
pe aceea căreia îi curgea sânge, i-a rugat să 
meargă cu dânșii și ei împreună cu fiica lor. lar 
aceia primindu-i, părinţii bolnavei au rămas cu 
copila mai jos de munte, la monahul Pafnutie 
mărturisitorul; iar monahii au intrat la Antonie și i- 


au povestit despre fecioară, cum i-a 
întâmpinat; apoi i-au povestit patima fecioarei și 
cum a călătorit împreună cu dânșii. Apoi l-au 


rugat ca să dea voie și aceleia să intre, dar el n-a 
primit, ci le-a zis: „ Duceţi-vă și o veţi afla pe 
dânsa tămăduită; căci nu este a mea isprava 
aceasta, ca om păcătos ce sunt, ci tămăduirea este 
a Mântuitorului, Cel Care face în tot locul 
milă cu cei care-l cheamă; deci a căutat Domnul 
spre aceea care se ruga și mie mi-a arătat iubirea 
Sa de oameni; căci acolo fiind fecioara, îi va 
tămăduli patima” . Și s-a făcut minunea, după 
cum a zis Antonie. leșind monahii, au văzut pe 
părinţi bucurându-se și pe copilă sănătoasă. 


Într-o vreme, doi fraţi oarecare venind la Antonie 
pentru sfat și lipsindu-le apa pe cale, unul dintre ei 
a murit, iar celalalt era aproape de moarte; deci 
nemaiputând călători, zăcea la pământ gata să 
moară . lar Antonie șezând în munte, chemă pe 
doi monahi care întâmplaseră să fie acolo, și-i 
ruga, 


zicându-le: “Luaţi un vas de lut cu apă și alergaţi 
pe calea aceea ce vine dinspre Egipt căci, venind 
doi fraţi, unul a murit, iar altul trage să moară, 
dacă nu vă sârguiţi; că aceasta mi s-a arătat mie, 
rugându- mă”. 


Deci mergând monahii, l-au aflat pe unul zăcând 
mort și l-au îngropat, iar pe celălalt l-au înviat cu 
apa și l-au dus la bătrânul, fiind departe cale de o 
zi . Dacă cineva va întreba: „ Pentru ce mai înainte 
de a se săvârși fratele nu a spus Antonie 
aceasta?”, unul ca acesta zicând așa nu judecă 
drept, că nu era a lui Antonie judecata morții, ci a 
lui Dumnezeu, Cel Care pentru aceasta i-a 
descoperit. lar lui Antonie numai aceasta îi era 


partea minunii, că șezând în munte avea mintea 
câtre Dumnezeu, Care i-a descoperit de departe 
cele viitoare. 


Altădată, șezând el iarăși în munte și căutând în 
sus, a văzut pe un oarecare ducându-se la cer și 
multă bucurie aveau cei care-l duceau. Apoi, 
minunându-se și fericind pe unul ca acesta, se 
ruga să se  înștiinţeze cine ar fi. Și îndată i-a venit 
lui un glas că acesta este sufletul lui Amun, 
monahul din muntele Nitriei, care ca sihastru a 
petrecut până la bătrâneţe în pustnicie. lar 
lungimea căii de la muntele Nitriei până la 
muntele unde petrecea Antonie era de 
treisprezece zile. Deci cei care erau cu Antonie, 
văzându-l minunându-se, l-au rugat să le spună 
pricina minunării lui . Și au auzit că acum s-a 
săvârșit Amun, pustnicul și iubitul său, căci 
era cunoscut lui, pentru că adeseori venea acolo și 
multe semne printr-însul se făceau; dintre care 
unul este și acesta: Odată, fiind trebuinţă a trece 
el râul ce se numește Licon, care era plin de apă, a 
rugat pe un oarecare Teodor, care era cu dânsul, 
să se depărteze de dânsul, ca să nu se vadă goi 


unul pe altul când vor trece apa. Apoi, 
dezbrăcându-se Teodor, se rușina de sineși, 
văzându- se gol . Deci numaidecât fără veste a fost 
dus pe partea cealaltă . Astfel Teodor, fiind și el 
bărbat cucernic, și apropiindu-se de dânsul și 
văzând că l-a întrecut și că nu s-a udat de apă, se 
ruga să -l înștiinţeze cum a făcut aceasta. După ce 
a văzut că nu voiește să -i spună, îi cuprinse 
picioarele și îi zise că nu-l va lăsa până ce nu Îi va 
spune. Deci văzând Amun sârguinţa lui Teodor, 
mai ales și pentru cuvântul acesta, pe care vrea 
să i-l spună, a cerut și el ca nimănui să nu-i spună 
până la moarte. Și așa i l-a vestit: că a fost purtat 
de oarecine și dus pe cealaltă parte, căci nu a 
umblat pe deasupra apei și că nu este cu putinţă 
asemenea lucru la oameni, fără numai Domnului, 
și celor cărora El le va porunci, precum i-a făcut 
marelui Apostol Petru. 


După moartea lui Amun, Teodor a povestit 
aceasta. lar monahii aceia cărora le-a spus Antonie 
despre moartea lui Amun au însemnat ziua. Apoi, 
venind niște fraţi de la muntele Nitriei, după 30 de 
zile, i-au întrebat și au cunoscut că în aceeași zi și 


în același ceas a adormit Amun, întru care a văzut 
Antonie ducându-se la cer sufletul bătrânului . 
Deci foarte mult s-au minunat și aceștia, și aceia 
de curăţenia sufletului lui Antonie, cum 
întratâta depărtare de cale de treisprezece zile 
fiind, îndată s-a înștiințat șia văzut sufletul lui 
suindu-se la cer. 


Și nu numai acesta, ci și un oarecare comite cu 
numele Arhelau venind odată și aflând pe Antonie 
singur rugându-se, l-a rugat pe el pentru o 
fecioară cu numele Policratia, din Laodiceea, 
minunată și de Hristos purtătoare; căci aceea 
pâtimea de stomac și de o coastă din nevoinţa cea 
aspră și era cu totul  slăbănoagă cu trupul. Deci 
Antonie s-a rugat, iar comitele a însemnat ziua în 
care s-a făcut rugăciunea. Și ducându-se în 
Laodiceea, a aflat pe fecioară sănătoasă . Apoia 
întrebat în care zi i-a încetat boala. A adus hârtia 
în care a scris vremea rugăciunii și, înștiinţându-se, 
a arătat și el îndată scrisoarea. Toți au cunoscut 
că atunci a izbăvit-o pe dânsa Domnul de dureri 
când Antonie se ruga, înduplecând bunătatea 
Mântuitorului pentru dânsa. 


Încă și pentru cei care veneau la dânsul, de multe 
ori spunea cu multe zile mai înainte, uneori încă și 
cu o lună mai înainte, cum și pricina pentru care 
veneau. Unii veneau numai pentru ca să -l vadă, 
alţii pentru boale, iar alţii care se munceau de 
diavoli . Și toţi nu socoteau ca trudă, nici ca 
pagubă osteneala câii . Căci se întorcea fiecare 
simțind folos. Deci unele ca acestea zicându-le și 
văzându-le, se ruga ca nimeni să nu se 
minuneze de el pentru aceasta, ci mai vârtos de 
Domnul să se minuneze; căci ne-a daruit 
nouă, celor care suntem oameni neputincioși, a-L 
cunoaște după putere. 


Într-o vreme, pogorându-se iarăși la mănăstirile 
cele de afară, a fost rugat ca să intre în corabie și 
să se roage împreună cu monahii; atunci el a 
simţit un miros foarte greu. lar cei din corabie 
zicând: „ Este pește ori pastramă stricată în 
corabie și acestea poate miros greu” . El zicea că 
altă pricină este. Pe când el vorbea, un tânăr 
oarecare, având diavol, intrase mai înainte și se 
ascunsese în corabie, îndată a strigat; atunci 
diavolul fiind certat de Antonie în numele 


Domnului nostru lisus Hristos a ieșit. Și omul s-a 
facut sănătos, iar toţi cei care erau în corabie au 
cunoscut că diavolul era reaua mirosire. Încă și 
altul oarecare dintre cei străluciți, având diavol, 
a venit la dânsul; și era diavolul acela atât de 
cumplit, încât cel îndrăcit nu cunoștea că venea 
către Antonie. Cei care l-au adus îl rugau pe 
Antonie să se roage pentru dânsul; iar lui Antonie 
facându-i-se milă de tânăr, se ruga și toată 
noaptea împreună cu dânsul a privegheat. 
lar tânărul, dimineaţa deodată sărind asupra lui 
Antonie, l-a lovit pe el. lar cei care l-au adus 
mâniindu-se asupra lui, certându-l și bătându.-l, 
Antonie a zis către dânșii: „ Nu vă mâniaţi asupra 
tâ- nărului, că nu este el cel care face acestea, 
ci diavolul dintr-însul” . Deci, certându-l, i-a 
poruncit să iasă dintr-însul și să se ducă în locuri 
fără de apă . Antonie slăvea pe Domnul și l-a zis: ,, 
Dacă el s-a pornit asupra mea, era semn al 
ieșirii diavolului” . Acestea zicând Antonie, îndată 
tânărul s-a făcut sănătos și de aceea înţelepţindu- 
se, a cunoscut unde era, iar pe bătrânul îl săruta, 
multumind lui Dumnezeu. 


Încă multe de acestea care s-au făcut printr-însul 
cu un glas ne-au spus despre dânsul cei mai mulţi 
dintre monahi . Dar încă acestea nu sunt atât de 
minunate pe cât celelalte de aici înainte, care se 
arată mult mai minunate. Căci odată vrând el să 
mănânce și sculându-se să se roage întru al 
nouălea ceas, s-a simţit rănit cu mintea. Și lucrul 
era preaslăvit, căci se vedea ca și cum ar fi fost în 
aer. După 


aceea se vedeau oarecare vrâăjmași cumpliţi, stând 
în aer și vrând a-l opri ca să nu treacă . lar cei care- 
| conduceau se luptau împotriva lor și-i întrebau: 
„Nu cumva ar fi vinovat cu ceva?” . Deci, vrând ei 
să spună că a avut pacate din nașterea lui, cei 
care-l duceau pe Antonie ziceau către vrâjmași: , 
Pe cele de la nașterea lui i le-a șters Domnul, iar 
de când s-a făcut monah și s-a făgăduit lui 
Dumnezeu, se cade să - și dea seama singur” . 
Atunci cei care-l pârau și nu puteau să -l biruiască 
i-au făcut neoprită calea. Și îndată s-a văzut 
Antonie liber cu totul . Atunci el s-a oprit să 


mănânce și a petrecut cealaltă parte a zilei și toată 
noaptea suspinând și rugându-se. Căci se minuna 
văzând că împotriva multora ne este nouă lupta și 
cu câte osteneli are cineva să treacă văzduhul 
acesta. Și spunea că aceasta este ceea ce zice 
Apostolul: „Suntem supăraţi de domnul stăpânirii 
văzduhului” . Căci întru aceasta vrăjmașul are 
stăpânire pentru a se lupta și a se ispiti, ca să 
oprească pe cei care trec; pentru care mai ales 
sfătuia pe Efeseni, zicând: „ Luaţi toată 
înarmarea lui Dumnezeu, ca nimic rău în ea având 
pentru noi vrăjmașul, să se rușineze” . Apoi 
aceasta învăţându-ne, ne aducem aminte de 
Apostolul care zice: „Ori în trup nu știu, ori afară 
de trup nu știu, Dumnezeu știe” . Pavel până la al 
treilea cer s-a răpit și după ce a auzit graiuri 
negrăite, s-a pogorât. lar Antonie s-a văzut că a 
ajuns în aer și s-a nevoit până s-a arătat liber. Avea 
încă și acest dar: căci șezând deosebit în munte, 
dacă vreodată nu s-ar fi dumirit pentru vreun 
cuvânt, aceasta făcânduse lui de la Pronie, i se 
descoperea . Deci fericitul era de Dumnezeu 
învăţat și înțelepţit. 


După acestea, făcând el odată vorbire către cineva 
care venise la dânsul, despre petrecerea 

sufletului și despre locul ce va avea după 
petrecerea de aici în noaptea cea viitoare, l-a 
chemat de sus  oarecine, zicând: „Antonie, 
sculându-te, ieși, că ai să vezi ceva” . Deci ieșind, 
căci știa pe Cine este dator să asculte, a văzut pe 
cineva grozav și înfricoșător stând și ajungând 
până la nori; iar pe unii suindu-se ca niște 
înarmaţi, și pe acela întinzându-și mâinile; pe unii 
oprindu-se de acela, iar pe alţii mai presus de 
dânsul zburând și fără de primejdie trecând; de 
aceea fără de grijă se suia. Și pentru unii ca aceștia 
cel înfricoșător scrâșnea din dinţi, iar pentru cei 
care se agăţau de dânsul el se bucura. S-a făcut 
apoi glas către Antonie, zicându-i: „Înţelege lucrul 
cel văzut” . Și deschizându-se mintea lui, a înţeles 


că cel înfricoșător este vrăjmașul sufletelor, 
care pizmuiește pe credincioși; iar pe cei vinovaţi îi 
apuca și Îi oprea să treacă, dar pe cei care nu 


s-au plecat lui nu putea să -i ţină, ca pe unii care 
mai presus decât el se înălţau. Aceasta după ce a 
văzut-o, ca și cum întru pomenire aducând-o, și 

mai mult se nevoia a spori către cele dinainte, în 


fiecare zi . Acestea nu de voie le vestea, ci fiindcă 
zăbovea în rugăciuni și în sine se minuna fiind 
întrebat și supărat de cei care erau împreună cu 
dânsul; deci era silit să le spună, caun părinte, 
neputând să ascundă învăţăturile de fiii săi, mai 
vârtos fiindule și povăţuitor, căci știința lui era 
curată, iar povestirea le era spre folos; învățând că 
rodul pustniciei este bun și vedeniile de multe ori 
se fac mângâiere a ostenelilor. 


El era de obicei suferitor de rele, iar cu sufletul 
smerit cugetător, căci pe cei bisericești foarte mult 
îi cinstea și tot clerul voia a fi cinstit mai mult 
decât sine. Înaintea episcopilor și a preoţilor nu se 
rușina a-și pleca capul și a se smeri; cum și 
diaconilor, dacă cândva ar fi venit la dânsul 
vreunul, spre a vorbi pentru folosul sufletului, iar 
întru rugăciune îi da protia (blagoslovenia) lui, 
nerușinându-se a se învăţa și el de la dânsul . Căci 
de multe ori îi întreba și ruga pe toţi care erau 
împreună cu dânsul să asculte învățătură de 
la dânsul, și mărturisea că se folosește de orice 
cuvânt bun ar fi zis cineva. Faţa lui avea mult și 
preaslăvit dar de la Mântuitorul; căci dacă ar fi 


fost de faţă împreună cu mulţimea de monahi și 
dacă ar fi voit cineva să -| vadă, chiar nefiindu-i 
cunoscut mai înainte, îndată acela, întrecând pe 
ceilalţi, alerga la dânsul, ca și cum de vederea lui 
era atras. Și nu se deosebea cu înălţimea de 
ceilalţi, ci numai cu rânduiala obiceiurilor și cu 
curăţia sufletului . 


Netulburat fiindu-i sufletul, netulburate avea și 
simţirile cele din afară, încât după suflet avea 
veselă și faţa; iar din mișcarea trupului simţea și 
înţelegea așezarea sufletului, după cum se scrie: , 
Inima veselindu-se, faţa înflorește; iar fiind întru 
mâhnire, se posomorăște” . Așa lacob a cunoscut 
pe 

Laban, căci cugetă vrăjmâșia, și a zis către femeile 
sale: „ Nu este faţa tatălui vostru ca ieri și 
alaltăieri” . Tot așa Samuel a cunoscut pe David, 
căci aducători de bucurie erau ochii săi și dinţii ca 
laptele de albi; tot astfel și Antonie se cunoștea. 
Căci niciodată nu se tulbura, fiind alinat sufletul 
lui; niciodată nu se mâhnea, fiind vesel cugetul 
lui . Încă și în credinţă era statornic și drept- 
credincios; căci nici cu schismaticii 


meleţiani nu s-a împărtășit vreodată, știind 
viclenia și departarea lor de credinţa cea dreaptă, 
din început; nici cu monahii sau cu alţi eretici nu a 
vorbit cândva prietenește, decât numai cu gândul 
de întoarcere către buna credinţă, vorbind 
tuturor să nu se amăgească cu prietenia și cu 
vorbirea lor; căci vătămare și pierzare 
pricinuiește sufletului . 


Deci, astfel ura eresul arienilor și poruncea tuturor 
ca nici să nu se apropie de ei, nici reaua lor 
credinţă s-o aibă . Odată, venind la dânsul unii 
dintre cei ce înnebuneau cu eresul lui Arie, el 
cercetându-i și cunoscând că sunt rău-credincioși, 
i-a gonit din munte, zicând că mai rele decât 
otrava șarpelui sunt cuvintele lor. lar odată, 
minţind arienii că tot aceleași le cugetă și el, 
precum le cugetă și ei, el s-a tulburat și s-a 
mâniat asupra lor. 


După acestea, fiind rugat și de episcop, și de toți 
fraţii, s-a pogorât din munte și intrând în 
Alexandria i-a ocărât pe arieni, zicând că eresul lor 
este cel mai de pe urmă și că acesta este mergâtor 
înaintea lui Antihrist. Și învăţa pe popor că Fiul lui 


Dumnezeu nu este zidire, nici că S-a făcut din cele 
ce nu sunt, ci că este de-a pururea vecuitor Cuvânt 
și Înțelepciune a Fiinţei Tatălui . Pentru care și 
păgânesc lucru este a zice că a fost vreme când nu 
a fost; căci de-a pururea Cuvântul a fost și este 
împreună cu Tatăl. 


De aceea, zicea el, “să nu aveţi nici o împărtășire 
cu prea-râii-credincioși arieni, că nu are nici o 
împărtășire lumina cu întunericul . Voi, crezând 
bine, sunteţi creștini, iar aceia numind <zidire> pe 
Fiul și 


Cuvântul lui Dumnezeu, Care S-a născut din 
eternitate din Tatăl, cu numic nu se deosebesc de 
păgâni, slujind zidirii mai vârtos decât lui 
Dumenezeu Ziditorul . Și să credeţi că chiar toată 
zidirea se mânie asupra lor, căci pe Ziditorul și 
Domnul tuturor, prin Care toate s-au făcut, pe 
Acesta Îl numără împreună cu făpturile” . Deci 
toate popoarele se bucurau auzind pe un barbat 
ca acesta anatematizând eresul cel luptător de 
Hristos al arienilor. 


Și toţi cei din cetate alergau să vadă pe Antonie, și 
elinii, și chiar cei care se numesc popi ai lor 
veneau la biserica creștinească, zicând: „ Ne 
rugăm să vedem pe omul lui Dumnezeu” . Căci toţi 
îl numeau astfel pe dânsul și acolo pe mulţi i-a 
curăţit Domnul de diavoli printr-însul și pe cei 
vătâmaţi la minte i-a vindecat. Mulţi încă dintre 
elini se rugau ca măcar să se atingă de bătrânul, 
crezând că se vor folosi . Deci atâţia creștini s-au 
facut în acele puţine zile, cât a zăbovit el acolo, 
câţi ar fi văzut cineva într-un an făcându-se. 
Apoi unii din popor, socotind că se tulbură, pentru 
aceasta depărtau de la dânsul pe toţi păgânii; 
el, netulburându-se, zicea că aceștia nu sunt mai 
mult decât acei diavoli cu care ne luptăm în 
munte. 


lar când a pornit să meargă în munte la chilia sa, 
noi îl petreceam, și când am ajuns la poartă, o 
femeie din urmă striga: „Așteaptă -mă, omule al 
lui Dumnezeu, căci fiica mea cumplit se muncește 
de diavol, așteaptă, mă rog, ca så nu mä 
primejduiesc și eu alergând” . Bătrânul, auzind și 
fiind rugat de noi, a aşteptat. Când s-a apropiat 


femeia, copila a fost pusă jos, iar Antonie 


rugându-se și pe Hristos numindu-L, a ieșit 
necuratul diavol, iar copila s-a sculat sănătoasă, iar 
mama ei binecuvânta pe Dumnezeu și toţi 


îi mulțumeau; și el încă se bucura ducându-se la 
casa sa în munte. El era încă foarte  înţeleptși 
lucrul cel minunat era că, neînvăţând carte, era 
om istet la minte și priceput. 


Deci, odată doi filozofi elini au venit la dânsul, 
socotind că vor putea să ispitească pe Antonie, 
care era în muntele cel mai de jos. El pricepând pe 
oameni după chipurile lor, ieșind către dânșii, a zis 
câtre  tălmaciul acestora: „ Pentru ce v-aţi ostenit 
atâta, o, filozofilor, să veniţi la un om simplu?” . 
lar ei zicând că nu este așa, ca un foarte înţelept 
le-a zis: „ Dacă aţi venit către un nebun, deșartă 
este osteneala voastră, iar dacă mă socotiți pe 
mine un înţelept, faceţi-vă ca mine, căci se cade 
cele bune să fie urmate. Căci și eu, dacă aș fi venit 
la voi, v-aș fi urmat pe voi, iar dacă voi veniţi la 
mine, apoi faceţi-vă precum sunt eu, că eu sunt 
creștin” . lar ei, minunându-se, s-au dus, că 
vedeau și pe diavoli temându-se de Antonie. 


Și alţii ca aceștia, venind iarăși la dânsul în 
muntele de jos, socotind că îl vor batjocori că n -a 
învăţat carte, Antonie a zis către dân-șii: „Voi ce 
ziceţi, ce este mai întâi, mintea ori cartea? Și care 
este pricină a celeilalte: mintea, a cărţii, ori 
cartea, a minţii?” . Ei răspundeau: „Că întâi este 
mintea, ea este aflătoare a cărţii” . Antonie a zis: 
„Căruia mintea îi este sănătoasă, nu-i este nevoie 
de carte” . Acest răspuns spăimântând pe 
filozofi și pe cei care erau de faţă, s-au dus 
minunându-se că vedeau atâta înţelepciune 
într-un om simplu; că nu era ca un crescut în 
munte și îmbătrânit acolo, având obicei 

sălbatic, ci era vesel, blând și prietenos și avea 
cuvântul îndulcit cu sarea cea dumnezeiască, încât 
nimeni nu-l pizmulia și se bucurau toţi care veneau 
la el. 


După aceasta, venind unii care se socotesc la elini 
că sunt înţelepţi și cerând de la dânsul cuvânt 
despre cre-dinţa noastră în Hristos și ispitindu-se 
cu silogisme să bi-ruiască propo-vă-duirea 
dumnezeieștii Cruci, vrând s-o bat-jo-corească, 
Antonie, în-găduind puţin și iertându-i pentru ne- 


cunoștință, le-a zis prin tâlmaci, care știa bine 
limba lor: „Ce este mai bine, a măr-turisi Crucea 
ori a sluji la zei? Măr-turisirea noastră este semn 
de bărbăţie și dovadă a de-făi-mării morţii, iar zeii 
voştri sunt plini de patimi . Apoi ce este mai 
bun, a zice că Cuvântul lui Dum-nezeu nu S-a 
schimbat, ci același fiind a luat trup omenesc, 
pentru mân-tuirea și facerea de bine a 
oa-me-nilor; ca apoi, fă-cându-Se părtaș 

nașterii omenești, să facă pe oameni a se 
împărtăși firii dum-ne-zeiești celei gân-dite? Ori a 
ase-măna în cele ne-cu-vântătoare pe Dum-nezeu 
și pentru aceasta a cinsti pe cele cu câte patru 
picioare și pe târâtoare, pre-cum și 
închi-puiri de oa-meni? Acestea sunt cinstirile 
voastre, ale celor înţelepţi . Cum îndrăzniţi a 
ne batjocori pe noi, care zicem că Hris-tos S-a 
arătat om? Când voi dintr-aceasta, adică din 
minte hotărând pe suflet, ziceţi că S-a rătăcit și a 
căzut din înăl-ţimea cerurilor în trup. Apoi ziceţi că 
ar fi nu numai în trup omenesc, ci și în cele cu câte 
patru picioare și chiar în cele târâtoare Se mută; 
pe când cre-dinţa noastră zice că pen-tru 
mântuirea oamenilor a fost venirea lui Hristos. Dar 


voi vă rătăciţi, vorbind despre sufletul 
nenăscut și noi credem în puterea și în iubirea de 
oameni a lui Dumnezeu. 


lar voi ziceţi despre suflet că este schimbăcios și 
de aceea și mintea însăși o numiţi 

schimbăcioasă; cum este icoana, așa trebuie să fie 
și acela a căruia este icoana. Și când despre minte 
socotiți unele ca acestea, aduceţi-vă aminte că și 
împotriva Tatălui huliţi cu mintea. lar vorbind 
despre Cruce, voi aduceţi vrăjmășia de la cei răi; 
dar noi răbdăm crucea și nu ne temem de moarte, 
în orice chip ar fi adusă asupra noastră . Voi 
băsmuiţi rătăcirile lui Osiris și ale Isidei, bântuielile 
lui Tifon și fugirea lui Cronos, înghiţirea de fii și 
uciderea de părinţi . Acestea sunt cele înțelepte 
ale voastre și batjocorind Crucea, nu vă 
minunati de Înviere. Vorbind de Cruce, aduceţi-vă 
aminte de morții care s-au sculat și de orbii care 
au văzut, de slăbănogii care s-au tămăduit, de 
leproșii care s-au curăţit, de umblarea pe mare ca 
pe uscat și despre celelalte semne și minuni care 
arată pe Hristos nu numai om, ci și Dumnezeu; dar 
mi se pare că vă nedreptâăţiţi pe voi și nu citiți cu 


dinadinsul Scripturile noastre; citiţi însă și vedeţi 
că cele ce a făcut Hristos Îl arată Dumnezeu, Care 
a venit pentru mântuirea oamenilor, și voi nu 
credeţi . 


Dar spuneţi-ne și nouă pe ale voastre și ce aţi 
putea zice despre cei necuvântători și despre 
necuvântarea și sălbăticia lor? Căci dacă, precum 
aud, ziceţi că Persefona este pământ, că Hefaistos 
a  ologitînfoc,că Hera este în aer, Apolon în 
soare, Artemida în lună, iar Poseidon în mare, cu 
acestea nu cinstiţi pe Dumnezeu, ci slujiţi zidirii 
mai vârtos decât Celui Care a zidit pe toate. Dacă - 
după cum ziceţi - este bună zidirea, le socotiți 
împreună cu noi acelea, dar se cădea să nu socotiți 
faptura ca zei și să nu 


daţi făpturilor cinstea ce se cuvine Ziditorului; ci 
vedeţi-vă pe voi înșivă, că cinstea mai-marelui 
meșter o daţi casei cea făcută de dânsul, și pe a 
voievodului, la ostaș . Dar ce răspundeţi la 
acestea? Ca să cunoaștem dacă Crucea are 
ceva vrednic de batjocorire. ” 


lar ei nedumerind-se și întorcându-se încoace și 
încolo, Antonie zâmbind a zis: „Acestea au 
mustrare de la sine; dar de vreme ce voi vă 
rezemaţi mai mult pe cuvintele cele doveditoare 
și, având acest meșteșug, nu voiţi a crede fără 
dovada cea din cuvinte, spuneţi-mi mai întâi 
lucrurile și mai ales cunoștința cea despre 
Dumnezeu cu deamânuntul . Cum o putem 
dobândi? Prin dovada cuvintelor, ori prin lucrarea 
credinţei? Ce este mai veche: credinţa prin lucrare 
ori dovada prin cuvinte?” . 


Ei au răspuns: „Că mai veche este credinţa prin 
lucrare și că aceasta este cunoștința cea cu 
dinadinsul” . Antonie a zis: „ Bine aţi zis că 
credinţa iese din așezământul sufletului, iar 
dialectica iese din meșteșugul celor alcătuite; 
deci, celor cărora le stă de faţă lucrarea prin 
credință, acestora nu le este de nevoie sau poate 
de prisos dovada prin cuvinte; pentru că ceea ce 
noi din credinţă înţelegem, aceasta voi prin 
cuvinte vă sârguiţi a o întări și de multe ori nu 
puteţi nici a grăi acelea pe care noi le înţelegem. 
Pentru aceea este mai bună și mai tare lucrarea 


prin credinţă, decât silogismele voastre 
sofisticești; deci noi, creștinii, nu facem taină din 
înţelepciunea cuvintelor elinești, ci în puterea 
credinţei ce ni se dă de la Dumnezeu, prin lisus 
Hristos. Și cum că adevărat este cuvântul, iată 
acum noi, neînvăţându-ne carte, credem în 
Dumnezeu și cunoaștem prin făpturile Sale 
purtarea Sa de grijă pentru toate; și cum că cre- 
dinţa noastră este lucrătoare, iată acum noi ne 
rezemăm pe credinţa în Hristos; iar lupta cu 
cuvinte sofis- ticești și nălucirile idolilor, ce sunt la 
voi, se surpă și se strică, dar credinţa noastră se 
întinde pretutindeni . Voi, făcând 
silogisme și sofisticind, nu întoarceţi pe oameni de 
la creștinism la elinism; iar noi, învățând credinţa 
lui Hristos, vă arătăm slăbiciunea voastră, pentru 
că toţi cunosc pe Hristos și că este Dumnezeu și 
Fiul lui Dumnezeu. Voi, prin basmele voastre, nu 
împiedicaţi învăţătura lui Hristos; noi, numind pe 
Hristos Cel răstignit, pe toţi diavolii îi gonim, de 
care voi vă temeţi ca de niște dumnezei. Și unde 
se face semnul Crucii, slăbesc vrăjitoriile și 
încetează farmecele. 


Deci spuneţi-mi, unde este acum vrăjitoria 
voastră? Unde sunt descântecele egiptenilor? 
Unde sunt nâlucirile magilor? Toate acestea au 
încetat și neputincioase s-au făcut de când s-a ivit 
Crucea lui Hristos. Oare aceasta este vrednică de 
batjocorire? Ori mai ales ale voastre, cele surpate 
și dovedite ca nelucrătoare, sunt neputincioase? 
Pentru că și acesta este lucru minunat, că ale 
voastre niciodată nu au fost prigonite, ci și de 
oameni prin cetăţi se cinstesc, iar ai lui Hristos 
sunt prigoniţi . Totuși, mai mult ale noastre decât 
ale voastre înfloresc și se înmulţesc; și ale voastre, 
lăudate fiind și încuiate, se strică . Credinţa și 
învăţătura lui Hristos, care este batjocorită de voi 
și prigonită de împărați, a umplut lumea. Căci, 
când a strălucit cunoștința de Dumnezeu? Sau 
când întreaga înţelepciune și fapta bună a fecioriei 
s-a arătat? Când s-a defăimat moartea? Negreșit 
numai când Crucea lui Hristos a venit. Nimeni nu 
se în- doiește de aceasta văzând pe mucenici 
defăimând moartea pentru Hristos sau văzând pe 
fecioarele Bisericii paăzindu-și trupurile pentru 
Hristos curate și neîntinate. 


Sunt destule semnele acestea ca să se arate cum 
singură credinţa cea întru Hristos este 

adevărată, pentru cinstirea lui Dumnezeu. Dar voi 
încă nu credeţi, ci căutaţi adevărul prin silogismele 
cele din cuvinte, iar noi biruim nu prin cuvintele 
elinești ale înțelepciunii, precum a zis învățătorul 
vostru, ci ne plecăm credinţei, luând din ea 
dovada cuvintelor și a silogismelor. lată, sunt de 
faţă aici cei 

care pâtimesc de la diavoli — căci erau unii care 
veniseră la dânsul și erau supăraţi de diavoli; pe 
aceia aducându-i în mijloc, a zis: „Ori voi, cu 
silogismele voastre sau cu orice meșteșug voiţi și 
cu orice vrăjitorie, chemaţi pe idolii voștri și 
curâţiţi-i pe dânșii, iar dacă nu puteţi, conteniţi 
lupta împotriva noastră și veţi vedea puterea 
Crucii lui Hristos”. 


Zicând acestea, a chemat Numele lui Hristos și a 
pecetluit pe cei care pătimeau cu semnul Sfintei 
Cruci de două și de trei ori și îndată au stat 
oamenii întregi la minte, sănătoși, fiind întregi cu 
sufletul și multumind Domnului . lar cei care se 
numeau filosofi se minunau și cu adevărat se 


înspăimântau de priceperea bărbatului 
aceluia și de semnul ce a făcut. lar Antonie a zis: 
„Ce vă minunaţi de aceasta, nu suntem noi cei 
care facem unele ca acestea, ci Hristos este Cel 
Care le face, întru cei care cred în El. Deci credeţi 
și voi și veţi vedea că nu avem meșteșug de vorbe, 
ci de credinţă, care prin dragostea cea câtre 
Hristos se lucrează; pe care dacă o veţi avea și voi, 
nu veţi mai căuta prin dovezile cuvintelor, ci veţi 
socoti că este destulă credinţa cea întru Hristos” . 


Acestea a spus Antonie câtre filozofii care voiau să 
batjocorească propovăduirea Crucii . lar ei 
minunându-se de acestea, s-au dus sărutându-l și 
mărturisind că s-au folosit de la dânsul . Deci a 
ajuns până la împărați vestea despre Antonie. 
Căci înștiinţându-se de acestea Constantin 
Augustul (306-337), cum și fiii lui, Constanțiu 
(337-361) și Constans (337-350), se rugau a primi 
răspunsuri de la dânsul . Dar nici scrisorile nu le 
ţinea în seamă dânsul, nici se bucura de trimiteri . 
Ci același era, precum fusese mai înainte de a-i 
scrie împărații . Și după ce i s-au adus scrisorile, a 
chemat pe monahi și a zis către dânșii: „Nuvă 


minunati că vă scrie împăratul, că este om și el, ci 
mai cu seamă că Dumnezeu a scris Lege 
oamenilor și prin Fiul Său a grăit nouă” . Deci voia 
să nu primească scrisorile, spunând: „ Eu nu știu să 
scriu răspunsuri câtre niște feţe ca acestea” . Dar 
fiind îndemnat de monahi și zicând că împărații 
sunt creştini și nu se cuvine să fie defâimaţi, a 
poruncit să se citească scrisorile. Apoi a scris și 
răspunsuri, lăudându-i că ei cred și se închină 
lui Hristos; deci îi sfătuia cele către mântuire și să 
nu socotească a fi lucruri mari cele de faţă, și mai 
cu seamă a-și aduce aminte de Judecata ce va să 
fie. Și să știe că numai Hristos este Împărat 
adevărat și veșnic. Apoi îi ruga pe dânșii să fie 
iubitori de oameni și să aibă grijă de dreptate și de 
săraci . lar împărații, primindu-i răspunsurile, se 
bucurară. 


El era iubit de toţi și toţi se rugau să -l aibă pe 
dânsul părinte. În felul acesta fiind cunoscut, s-a 


întors iarăși în muntele cel dinăuntru, ţinându-se 
de pustnicia și nevoinţa cea obișnuită; și de multe 


ori șezând împreună cu cei care veneau la dânsul, 
avea vedenii, precum în profeția lui Daniil este 
scris. Apoi și după un ceas vorbea tot aceleași cu 
fraţii cei care erau cu dânsul . lar ei îl cunoșteau pe 
dânsul că avusese vedenii. Pentru că și cele ce 
se întâmplau în Egipt de multe ori, fiind în munte, 
le-a povestit lui Serapion episcopul, care vedea pe 
Antonie îndeletnicindu-se în vedenie. 


Deci într-o vreme, fiind în vedenie, suspina, apoi 
după câtva timp, întorcându-se câtre cei 


care erau împreună cu dânsul și cutremurându-se, 
s-a sculat și s-a rugat; apoi, plecându-și genunchii, 
a rămas așa mult timp, iar după aceea s-a sculat 
bătrânul plângând. Înfricoșându-se cei care erau 
CU dânsul, îl rugau să le arate cele văzute de 
dânsul, supărându-l și silindu-l să le spună; atunci 
el, suspinând tare, a spus către dânșii: „O, 
fiilor, ar fi fost să mor mai înainte de a mi se face 
vedenia aceasta” . lar ei, iarăși rugându-l să 
le spună cele ce a văzut el, lăcrimând, a zis: „O 
urgie are să cuprindă Biserica și are să fie 
dată oamenilor celor ca dobitoacele 
necuvântătoare. Am văzut Sfânta Masă a Bisericii 


și împrejurul ei stând catări pretutindeni, dând cu 
picioarele celor dinăuntru ca și cum s -ar fi făcut 
niște azvârlituri de picioare ale dobitoacelor ce 
umblă fără de rânduială” . Deci atunci suspinam că 
am auzit un glas zicând: „Se va defăima altarul 
Meu” . Acestea le-a văzut bâtrânul și după doi ani 
s-a și întâmplat năvălirea arienilor și răpirea 
Bisericilor, când și vasele cu sila răpindule făceau 
să fie purtate de mâini păgânești; când și pe 
păgânii de la prăvălii îi sileau să -i aducă cu dânșii 
și, fiind ei de faţă, jucau deasupra Mesei precum 
voiau. 


Atunci toți am cunoscut că azvărliturile de picioare 
ale catărilor, vestite lui Antonie înainte, acum 
arienii le lucrau ca dobitoacele. După ce a văzut 
această vedenie, a mângâiat pe cei care erau cu 
dânsul, zicându-le: „ Nu vă mâhniţi, fiilor, că 
precum S-a mâniat Domnul, așa Se va milostivi 
iarăși și degrabă își va lua Biserica podoaba sa, va 
străluci după obicei și veţi vedea pe cei izgoniți 
așezați iarăși la locurile lor, iar păgânâtatea 
ducându-se și ascunzându-se în cuiburile sale; apoi 
dreapta credinţă, biruind, va avea toată 


libertatea pretutindeni; numai să nu vă uniţi cu 
arienii, că nu este a apostolilor învăţătura 
aceasta, ci a diavolilor și a tatălui lor, învăţătură 
care este stearpă, dobitocească și a minţii celei 
nedrepte, precum este necuvântarea catărilor” . 


Deci acestea sunt lucrurile, minunile și vederile lui 
Antonie; și se cade a le crede, căci dacă printr- un 
om s-au făcut atâtea minuni, a Mântuitorului este 
făgăduinţa care zice: Dacă veţi avea credinţă cât 
un grăunte de muștar, veţi zice muntelui acesta , 
Mută -te de aici!”, și se va muta; și nimic nu va fi 
CU neputinţă vouă, și iarăși: Amin, amin zic 
vouă, dacă veţi cere ceva de la Tatăl în Numele 
Meu, se va da. Apoi El este Cel Care a zis 
ucenicilor Săi și tuturor celor care cred într-Însul: ,, 
Pe cei bolnavi vindecaţi-i, pe diavoli scoateţi-i, în 
dar aţi luat, în dar să daţi”. 


Deci Antonie a tămăduit pe cei bolnavi nu 
poruncind, ci rugându-se și amintind Numele 
Domnului, încât tuturor s-a arătat că nu el era cel 
care făcea, ci Domnul, Care prin Antonie Se 
milostivea și tămăduia pe cei care 
pâtimeau. Ale lui erau numai rugăciunea, pustnicia 


și nevoinţa, pentru care, șezând în munte, se 
bucura prin vedeniile cele dumnezeiești, dar se 
mâhnea fiind supărat și tras afară în mun- tele cel 
de jos. 


Chiar judecătorii îl rugau să se pogoare din munte, 
fiindcă nu era cu putinţă să se suie ei acolo, 
pentru că le urmau mulţi dintre cei care se 
judecau. Astfel îl rugau să vină numai să -| vadă, 
dar el se abătea de la câile ce duc către aceștia. 
Ei însă trimiteau pe cei care erau vinovaţi, ca 
măcar pentru mila acestora să se pogoare. Deci, 
pătimind necazuri și văzându-i pe dânșii 
tânguindu-se, venea în muntele cel mai de jos. Și 
nu era nefolositoare osteneala și supărarea lui, că 
venirea lui se făcea multora spre folos și facere 
de bine; căci și judecătorilor le folosea, sfătuindu-i 
să aleagă dreptatea mai mult decât toate, să se 
teamă de Dumnezeu și să știe că judecata cu care 
vor judeca, cu aceea se vor judeca. Cu toate 
acestea, iubea vieţuirea din munte mai mult decât 
toate acestea . 


Deci, într-o vreme o supărare ca aceasta pătimind 
de la cei care aveau nevoie de el, chiar 


voievodul l-a rugat să se pogoare; apoi venind și 
vorbind de ajuns cele despre mântuire, el zicea că 
nu poate să întârzie cu dânșii, spunându-le: ,, 
Precum peștii stând pe pământ uscat mor, așa și 
monahii, stând împreună cu voi și petrecând, 
se slăbănogesc; deci se cade a merge, precum 
pornește peștele spre mare, așa și noi spre munte, 
ca nu cumva, stând, să uităm cele dinlăuntru” . 
Voievodul auzind acestea de la dânsul și încă 
multe altele, apoi minunându-se, a zis: „Cu 
adevărat este robul lui Dumnezeu, că de unde 
are atâta minte, de nu ar fi fost iubit de 
Dumnezeu?” . 


Un alt împărat, cu numele Valens (364-378), 
prigonea pe creștini pentru iubirea ce avea faţă de 
arienii cei cu nume râu. Și era atât de crud, încât 
bătea și pe fecioare și pe monahi îi dezgolea și îi 
chinuia; Antonie, auzind acestea, a trimis la dânsul 
o scrisoare, care avea cuprinsul acesta: „Văd o 
urgie venind asupra ta; încetează de a prigoni pe 
creștini, ca nu cumva să te ajungă urgia, care acum 
are să vină peste tine”. 


Valens, primind scrisoarea și citind-o, a râs și 
scuipând-o, a lepădat-o jos, iar pe cei care au 
adus- o i-a ocărât, poruncindu-le să vestească lui 
Antonie acestea: „ Fiindcă te îngrijești de monahi, 
te voi izgoni acum și pe tine” . Dar n-au trecut cinci 
zile și l-a ajuns urgia, că în întâia latură a 
Alexandriei, care se nu- mește Hereia, au ieșit 
însuși Valens și Nestorie, eparhul Egiptului, 
amândoi fiind pe cai, care erau ai lui Valens și 
mai blânzi decât toţi cei ce se hrăneau la dânsul; 
deci neajungând ei la locul pomenit, au 

început caii a se juca unul cu altul, după cum erau 
obișnuiți, și numaidecât cel mai blând, pe care era 
Nestorie, apucând cu gura pe Valens și dându-l jos 
de pe calul lui, a căzut peste el și cu dinţii i-a 
zdrobit coapsele, încât când a fost adus în cetate, 
după trei zile a murit. 


Atunci toţi s-au minunat că ceea ce a spus Antonie 
mai înainte s-a împlinit. Deci așa dojenind pe 


cei răi, iar pe cei buni care erau la dânsul atât îi 
sfătuia, încât uita îndată a judeca și fericea pe cei 


care se leapădă și se depărtează de viaţa aceasta 
și de grijile lumești . Astfel, pe cei nedreptăţiţi îi 
părti- nea, încât socotea că nu alţii, ci el însuși era 
cel care pătimea. Deci el era de folos tuturor, încât 
mulţi dintre ostași și dintre cei care aveau averi 
multe se lepădau de greutăţile vieţii și se făceau 
monahi. 


Cu adevărat era ca un doctor dat Egiptului de 
Dumnezeu; căci cine se ducea mâhnit la dânsul și 
nu se întor-cea bucurându-se? Cine venea la 
dânsul plângând pe cei morţi și nu părăsea îndată 
plânsul? Cine venea mâniat și nu se schimba 
îndată în prietenie și iubire? Care sărac necăjit 
alerga la dânsul și, văzându-l, nu defăima îndată 
bogăţia? Care monah, împuţinându-se cu sufletul 
și alergând la dânsul, nu se făcea cu mult mai tare 
și mai sârguitor? Care tânăr venind în munte și 
privind la Antonie nu se lepăda îndată de 
dezmierdări și nu iubea înţelepciunea? Cine venea 
la dânsul ispitit de diavoli și nu se izbăvea? Cine 
era supărat de gânduri și nu se alina cu cugetul? 
Iscusirea aceasta a lui Antonie era mare, că după 
cum am zis mai înainte avea darul deslușirii 


duhurilor, cunoștea mișcările lor și după sârguinţa 
și pornirea pe care o avea cineva îl cunoștea pe 
dânsul . 


Nu numai că nu-l batjocoreau, ci și pe cei supăraţi 
de ei prin gânduri îi învăţa cum să poată 

răsturna bântuielile acelora, povestindu-ne 
neputinţele și vicleniile diavolilor. Deci fiecare, ca 
și cum s-ar fi pregătit de luptă, se pogora de la el 
îndrăznind asupra diavolului și a slugilor lui . lar 
fecioarele care aveau logodnici, văzând pe 
Antonie, pe acea parte de râu rămâneau fecioare 
lui Hristos. Apoi veneau la dânsul și de prin părţile 
din afară, iar aceștia împreună cu toţi, folosindu- 
se, se întorceau cade laun părinte; dar după ce 
a adormit el, toţi rămânând sărmani de părintele 
lor, se mângâiau prin pomenirea lui, știind 
sfătuirile și dojenile lui . 


lar în ce fel a fost sfârșitul vieţii lui cu cuviinţă este 
și mie a rosti, și vouă celor care doriţi a auzi, că și 
acest lucru al lui s-a făcut iubit. 


După obiceiul său, cerceta pe monahii din muntele 
de jos și înștiinţându-se prin descoperire 
dumnezeiască despre sfârșitul său, a grăit fraţilor: 


„Aceasta este cercetarea cea mai de pe urmă, 
facută de mine vouă și mă îndoiesc de vă voi mai 
vedea iarăși în viața aceasta. Că vremea a sosit ca 
să mă dezleg de aici, că sunt de aproape o sută 
și cinci ani” . Deci auzind ei acestea, plângeau, 
îmbrăţișau și sã- rutau pe bătrân. lar el 
bucurându-se, ca și cum dintr-o ţară străină ar 
merge la cetatea sa, le vorbea și le poruncea: “Să 
nu vă leneviţi întru osteneală, nici să vă necăjiţi 
întru pustnicie, ci să trăiţi ca și cum în fiecare zi 
aţi fi gata de moarte; apoi să vă sârguiţi, după cum 
am zis mai înainte, a păzi sufletul de 

gândurile cele întinate; să aveţi râvnă către sfinţi și 
să nu vă apropiaţi de schismaticii meletieni; știți 
viclenia, răutatea și voinţa lor cea rea. Nici să aveţi 
vreun prieteșug cu arienii, că și păgânâtatea 
acestora tuturor este arătată . Nici căutând la 
judecătorii cei care partinesc lor să vă tulburaţi, că 
va înceta nălucirea lor cea stricăcioasă în 
puţină vreme. Deci păziţi-vă curaţi, și mai cu 
seamă de aceștia păziţi predania părinţilor, și 
prin urmare credinţa cea dreaptă întru Domnul 
nostru lisus Hristos, pe care din Scripturi aţi 
învăţat-o și de la mine v-aţi adus aminte” . 


Dar fraţii silindu-l să rămână la dânșii și acolo să se 
săvârșească, el n-a vrut. Pentru că egiptenii aveau 
obiceiul ca trupurile bărbaţilor celor îmbunătâţiţi, 
mai ales ale sfinţilor mucenici, a le învălui și 
înfășura în giulgiuri, dar nu a le acoperi sub 
pământ, ci a le pune pe paturi și a le păstra 
înăuntru la dânşii, socotind că prin aceasta 
cinstesc pe cei râposațţi . lar Antonie de multe ori 
ruga pentru aceasta și pe episcopi, să poruncească 
poporului, așijderea și pe femei le sfătuia, zicând: 
„ Lucrul acesta nu este  legiuit, ci cu totul 
necuvios; pentru că și trupurile patriarhilor, ale 
prorocilor, până acum se păzesc în morminte; și 
încă și Trupul Domnului în mormânt s-a pus și 
punând piatră peste ușa mormântului, L-a ascuns 
până când a înviat a treia zi” . Și acestea zicându- 
le, le spuse că păcătuiesc cei care după moarte nu 
ascund trupurile celor care se săvârșesc; chiar de 
ar fi și sfânt; căci ce este mai mare și mai sfânt ca 
Trupul Domnului și Care totuși s-a pus în 
mormânt? 


Deci mulţi, ascultându-l, puneau trupurile sub 
pământ și mulţumeau Domnului, căci bine au fost 


învăţaţi de dânsul . Aceasta cunoscând-o și 
temându-se ca nu cumva să nu facă și cu trupul lui 
astfel, s-a grăbit a ieși, sfătuind și învățând cele 
cuviincioase pe monahii cei din muntele acela. Și 
suindu-se în muntele unde se obișnuise a 
petrece, după puţină vreme s-a îmbolnăvit. 
Chemând pe cei doi 


monahi care fuseseră împreună cu el 
cincisprezece ani, nevoinduse și slujindu-i la 
bătrâneţe, ale căror nume erau Macarie și 
Plotin, a zis către dânșii: “Eu, o, fiilor, precum este 
scris mă duc pe calea părinţi- lor, căci mă văd 
singur chemat de Domnul; iar voi treziţi-vă, ca 
pustnicia voastră cea veche să nu o pierdeţi, 
ci ca și cum aţi face început de pustnicie, așa 
sârguiţi-vă să păziţi osârdia voastră întreagă . Că 
știți pe diavolii cei ce vă bântuiesc, știți cum sunt 
de sălbatici, dar neputincioși cu puterea; deci nu 
vă  temeţi de dânșii, ci mai vârtos să credeţi în 
Hristos de-a pururea. Apoi, ca și cum fiecare aţi 
muri, așa să vieţuiţi, luând aminte și pomenind 
sfătuirile pe care le-aţi auzit de la mine. Nici o 
împărtășire să nu aveţi cu schismaticii, nici cu 


ereticii arieni, că știți că și eu mă abâteam și mă 
feream de aceștia pentru eresul lor cel de Hristos 
urâtor și rău credincios; ci sârguiţi-vă mai cu 
seamă de-a pururea a vă împreuna mai întâi cu 
Domnul, apoi cu sfinţii; ca astfel, după moarte, 
întru veșnicele locașuri ca pe niște prieteni 
cunoscuţi să vă primească și sfinţii pe voi . Acestea 
gândiţi-le, acestea cugetaţi-le și de aveţi vreo 
purtare de grijă pentru mine, mă veţi avea ca pe 
un părinte al vostru; dar să nu lăsaţi pe nimeni să 
ia trupul meu și să -l ducă în Egipt, ca nu cumva să 
-| pună în casele lor, după cum au obicei, căci 
pentru aceastaam venit aici în munte. 


Stiti cum de-a pururea opream pe cei care fac 
aceasta și le porunceam să înceteze un obicei ca 
acesta; deci, voi îngropaţi trupul meu și sub 
pământ ascundeţi-l . Apoi să păziţi taina între voi, 
ca nimeni să nu știe locul, afară de voi singuri . lar 
eu la învierea morților îl voi lua nestricăcios de la 
Mântuitorul . 


Împărţiţi hainele mele și daţi lui Atanasie 
episcopul un cojoc și haina pe care o așterneam, 
pe care el mi - a dat-o nefolosită, iar la mine s-a 
învechit. Celălalt cojoc daţi-l lui Serapion, 
episcopul; voi ţineţi haina cea de păr, și 
mântuiți-vă, fiilor, fiți sănătoși; că Antonie acum se 
mută și nu mai este împreună cu voi” . 


După ce zise acestea și pe aceia i-a sărutat ca pe 
niște prieteni, au văzut îngerii care veniră la 
dânsul și, bucurându-se de dânșii, el și-a întins 
picioarele și zăcând cu faţa în sus se arăta vesel; 
după aceea și-a dat sufletul și s-a dus la Sfinţii 
Părinţi. lar ucenicii lui, precum le dăduse poruncă, 
înfâșurându- | și îngropându-l, au ascuns trupul lui 
sub pământ. Și nimeni nu știe până acum unde 
este ascuns, afară de cei doi ucenici ai lui . Deci 
luând ei cojocul fericitului Antonie și haina cea 
purtată de dânsul, cape un mare odor o păstrau. 
Căci văzându-le cineva, ca pe însuși Antonie le 
vedea . Apoi îmbrăcându-se cu ele, ca și sfătuirile 
lui le purtau cu bucurie. 


Acesta este începutul pustniciei și al nevoinţelor 
lui Antonie, acesta este și sfârșitul vieţii lui 


trupești . Acestea sunt încă mici pe lângă fapta cea 
bună a aceluia, dar dintre acestea puteţi socoti și 
voi cum era omul lui Dumnezeu, Antonie, din 
tinereţe până la atâta vârstă, mereu păzindu-și 
sârguinţa  pustniciei și a nevoinţei. 


E| nici de bătrâneţe nu se biruia, ca să mănânce 
bucate mai grase, nici pentru slăbiciunea trupului 
său nu și-a schimbat chipul îmbrăcămintei sau 
măcar să -și spele picioarele cu apă . Și cu toate 
acestea, cu trupul său a rămas nevătămat. Pentru 
că ochii îi avea nevătămaţi și întregi, văzând bine, 
și din dinţi nici unul nu i-a căzut, decât numai unii 
s-au tocit până la gingii pentru multa vârstă; apoi 
cu picioarele și cu mâinile a rămas sănătos; și, pe 
scurt zicând, se arăta mai bine și mai sârguitor 
decât toţi cei care  întrebuinţau multe feluri de 
hrană și multe feluri de haine. Deci pretutindeni 
era vestit și de toţi era lău- dat și încă dorit de cei 
care nu-l văzuseră. 


Acesta este semnul faptei bune și al sufletului său 
iubitor de Dumnezeu . Căci nu din scripturile lui, 
nici din înţelepciunea cea din afară, nici pentru 
oarecare meșteșug, ci pentru singură cinstirea de 


Dumnezeu, nu poate tăgădui nimeni . Căci s-a 
auzit de el în Spania, în Galia, la Roma, în Africa, el 
care era ascuns și ședea în munti . Cine, dar, 
dacă nu Dumnezeu, a fost Acela Care pretutindeni 
face cunoscuţi pe oamenii Săi și Care de la început 
a făgăduit aceasta lui Antonie? Căci deși ei pe 
ascuns și în taină lu- crează fapte bune, deși ei 
voiesc a se tăinui, Domnul ca pe niște luminători îi 
arată tuturor. Ca astfel să cunoască cei care aud 
că este cu putinţă a se împlini poruncile lui 
Dumnezeu și a avea râvnă către fapta cea bună. 


Deci citiţi-le acestea și celorlalţi fraţi, ca să înveţe 
cum trebuie să fie viața monahilor și să se 
încredinţeze că Domnul și Mântuitorul nostru lisus 
Hristos va proslăvi pe cei care-L proslăvesc, și pe 
cei care slujesc Lui până la sfârșit; apoi nu numai 
întru Împărăţia Cerului îi duce, ci și aici fiind 
ascunși și sâr- guindu-se a se lepăda și de cele 
dintr-însa, îi face arătaţi și vestiți, atât pentru 
fapta bună a lor, cum și pentru folosul tuturor 
celorlalţi . 


lar dacă va fi trebuinţă, chiar și păgânilor citiţi-le, 
că măcar așa să cunoască cum că nu numai 


Domnul nostru lisus Hristos — Care este Fiul lui 
Dumnezeu — / ci și cei care-l slujesc Lui curat și 
adevărat și cred cu bună cinstire în El gonesc pe 
diavoli, pe care elinii îi socotesc că sunt zei; deci 


pe aceștia creștinii îi vădesc nu numai că nu 
sunt zei, dar îi gonesc ca pe cei ce sunt amăgitori și 
stricători ai oamenilor. Lui Hristos lisus 


Domnul nostru | se cuvine slavă în vecii vecilor. 
Amin. 


ÎNSEMNARE 


Afară de această viaţă, scrisă de marele Atanasie, 
se află și lucrările Cuviosului Antonie (Socrate, în 
Istoria sa bisericească, cartea a IV-a, cap. 23, iată 
ce spune: A venit cineva dintre cei înţelepţi la 
dreptul Antonie și a zis către dânsul: „Cum rabzi, 
o, părinte, fiind lipsit de mângâierea cea din 


cărţi?” . Antonie i-a răspuns: „Cartea mea, o, 
filozofule, este firea celor văzute, și de faţă îmi 
este, când voiesc a citi cuvintele lui Dumnezeu”)/ 
cum și folositoare povestiri despre dânsul; cum a 
aflat în pustie pe Cuviosul Pavel Tebeul, cum pe alt 
Pavel, care se numea smeritul, l-a primit și la calea 
mântuirii l-a povăţuit. Cum a văzut pe înger în 


chip de monah, împletind coșniţe, și sculându-se 
la rugăciune, și iarăși lucrând, și iarăși rugându-se. 
Cum a văzut pe diavolul întinzându-și cursele sale 
prin lume și a auzit glas spunând că numai 
smerenia ne scapă de cursele acelea; și altele vei 
afla în Pateric despre cuviosul acesta. La 
sfârșit și în această povestire se află despre 
dânsul, cum diavolul, în chip de om, a venit la 
dânsul, vrând să se pocăiască; pentru care pricină 
se scrie astfel: 


Marele între părinţii cei desăvârșiţi, Cuviosul 
Antonie, era înainte-văzător și trecând prin ispitele 
diavolești, de nimic socotea meșteșugirile lor, nici 
nu se supăra de dânșii, ci de multe ori vedea cu 
ochii cei simţitori chiar îngeri și diavoli cum se 
îngrijesc, îndeletnicindu-se pentru viaţa 
omenească, fiecare dintre dânșii nevoindu-se 
ca să întoarcă pe oameni la a sa parte. Apoi atât 
de mare și înalt era întru fapte bune, încât 
dosădea și batjocorea duhurile cele necurate. De 
multe ori le și depărta, aducându -le aminte de 
surparea lor cea din cer și de chinul ce va să fie lor 
în focul cel veșnic. 


Deci, s-a întâmplat odată un lucru ca acesta: Doi 
diavoli s-au sfătuit ca să vină la el, zicând între ei 
că nimeni nu îndrăznește să se apropie, căci se 
temea ca nu cumva să fie rănit de dânsul; pentru 
că venise bătrânul în mare nepătimire și în viaţa 
cea desăvârșită și se întărise cu Sfântul Duh. Deci, 
unul dintre diavoli a zis câtre celalalt prieten al 
său: „Frate Zerefere, așa era numele acelui diavol, 
oare de s- ar pocăi cineva dintre noi l-ar primi 
Dumnezeu întru pocăință? Oare se poate să fie 


așa sau nu?” . Răspuns-a celălalt: „Cine 
poate să știe aceasta?” . lar Zerefer i-a zis: „ Mi se 
va da voie să merg la Antonie, bătrânul care 


nu se teme de noi, și de la dânsul să mă 
încredințez de aceasta?” . 


Celălalt a răspuns: „ Mergi, dar te fereşte cu 
dinadinsul, fiindcă bătrânul este înainte-văzător și 
va cunoaște ispitirea ta și nu va voi să 
întrebe de aceasta pe Dumnezeu; însă mergi, doar 
cumva vei câștiga dorirea” . Atunci, mergând 
Zerefer la Antonie, s-a închipuit în om și a început 


a plânge și a se tângui înaintea lui . lar 
Dumnezeu vrând să arate cum că nu se întoarce 
dinspre cei care voiesc să se pocăiască, ci pe toţi 
cei care aleargă la El îi primește — prin aceasta 
dând chip omului celui păcătos, că diavolul 
începătorul răutăţii, de s-ar pocăi cu adevărat, nu 
l-ar întoarce — , a tăinuit aceasta o vreme de 
bătrânul, ca să nu cunoască sfatul diavolesc. Drept 
aceea, vedea cuviosul pe cel ce venise la dânsul ca 
pe un om, iar nu ca pe un diavol, și i-a zis: „Ce 
plângi așa, tânguindu-te din inimă, omule, 
sfărâmându-mi și al meu suflet cu lacrimile tale 
cele multe?” . lar diavolul cel viclean a răspuns: , 
Eu, sfinte părinte, nu sunt om, ci diavol, pentru 
mulţimea fărădelegilor mele” . lar bătrânul l-a 
întrebat: „Și ce voiești ca să -ți fac ţie, frate?” 
„Și i-a zis diavolul: „ De nimic altceva nu mă rog 
ţie, sfinte părinte, fără numai să te rogi lui 
Dumnezeu cu dinadinsul ca adică să -ți arate ţie de 
va primi pe diavolul întru pocăință sau cu totul nu- 
i trebuiește Lui? Pentru că de va primi pe acela, 
apoi și pe mine, cel care am făcut lucruri 
asemenea ca acela, mă va primi” . Bātrânul i-a 
răspuns: „ Precum voiești voi face, încă să te duci 


astăzi la casa ta, iar dimineaţă să vii aici și-ţi voi 
spune ce va porunci Domnul despre aceasta”. 
Ducându-se diavolul, și sosind noaptea, și-a ridicat 
bătrânul cuvioasele sale mâini spre cer și s-a rugat 
lui Dumnezeu, lubitorul de oameni, ca să -i 
arate lui de va primi pe diavolul întorcându-se la 
pocăință . Și îndată îngerul Domnului stând 
înaintea lui, i-a zis: „Așa grâiește Domnul, 
Dumnezeul nostru: Pentru ce rogi a Mea stăpânire 
pentru diavol? Pentru că acela a venit cu vicleșug 
să te ispitească” . Și a zis bătrânul către înger: „ De 
ce nu mi-a descoperit Domnul Dumnezeu, ci a 
ascuns aceasta de câtre mine, ca să nu cunosc 
vicleșugul  diavolesc?” . Îngerul i-a zis: „Să nu te 
tulburi de lucrul acesta, căci este o minune a lui 
Dumnezeu, spre folosul celor care greșesc; ca 
adică să nu deznădâăjduiască păcătoșii care fac 
multe fărădelegi, ci să vină întru pocăință, știind 
că de câtre nici unul nu Se întoarce Preabunul 
Dumnezeu, când vine la El, chiar când acel 
diavol vrâjmaș ar veni cu adevărat; drept aceea, 
când va veni la tine să te ispitească și te va 
întreba, să nu te smintești de el, ci să -i zici astfel: 
«Vezi că lubitorul de oameni Dumnezeu niciodată 


nu Se întoarce de către cel care vine la El, chiar 
dacă diavolul ar veni; iată, făgăduiește a te primi și 
pe tine, numai de vei păzi cele poruncite de El». 
lar când te va întreba: «Care sunt cele poruncite 
de El?», să -i 


zici că astfel grăiește Domnul Dumnezeu: «Te știu 
pe tine cine ești și de unde ai venit ispitindu-mă, 
căci tu ai răutatea cea veche și nu poţi să fii 
bunătate nouă, fiind începător de mult al răului și 
acum nu vei începea face binele. Ci 
deprinzându-te cu mândria, cum vei putea a te 


smeri cu pocăință și a face milă? Dar ca să nu 
ai acest răspuns în ziua Judecăţii, căci voiai să te 
pocăiești și nu te-a primit Dumnezeu, iată 


și ție îţi pune pocăință Bunul și Milostivul 
Dumnezeu, numai dacă vei voi, pentru că zice să 
săvârșești trei ani stând la un loc, și întorcându-te 
spre rasarit, ziua și noaptea, să strigi cu glas mare, 


și să zici astfel: Dumnezeule, miluiește-mă pe 
mine, răutatea cea veche! lar aceasta să o zici de 
100 de ori. Și iarăși altă rugăciune: Dumnezeule, 
miluiește-mă pe mine, care sunt înșelăciunea cea 
întunecată; la fel de 100 de ori să o zici . Și iarăși: 


Dumnezeule, miluiește-mă pe mine, uriciunea 
pustiirii, să o zici de 100 de ori, și astfel să strigi 
către Domnul neîncetat; căci nu ai alcătuire 
trupească, ca să te ostenești sau să slăbești . Și 
după ce vei săvirși aceasta cu gând smerit, atunci 
vei fi primit în rânduiala ta cea dintâi, și te vei 
număra cu îngerii lui Dumnezeu» . Și de va făgădui 
demonul a face aceasta, să -| primești întru 
pocăință; dar știu că răutatea cea veche nu poate 
fi bunătate. Să se scrie aceasta neamurilor celor 
mai de pe urmă, ca adică să nu se 
deznădâăjduiască păcătoşii care voiesc să vină întru 
pocăință, pentru că foarte cu înlesnire se vor 
încredința oamenii dintr-această pricină a nu se 
deznădâăjdui de a lor mântuire” . Aceasta zicând 
îngerul către Cuviosul Antonie, s-a suit la cer. A 
doua zi a venit diavolul și a început de departe a 
se tângui, ca și cum plângea în chip de om, și 
venind la bătrânul, s-a înclinat. Bătrânul dinţii nu i- 
a văzut, ci în mintea să îi zicea: „ Rău ai venit, 
mincinosule diavole, scorpie, începătorule al 
răutăţilor,  răutate veche, șarpe prea viclean” . 
Apoi sfântul i-a zis: „ M-am rugat Domnului 
Dumnezeului meu, precum ţi-am făgăduit, și 


te primește întru pocăință, de vei primi cele ce 


prin mine îţi poruncește Stăpânul și 
Atotputernicul” . Diavolul a zis: „Și care sunt cele 
ce a poruncit Dumnezeu să le fac?” . 


Bătrânul a răspuns: „[i-a poruncit Dumnezeu 
astfel: Să stai la un loc trei ani nemișcat, privind 


spre răsărit și strigând ziua și noaptea: 
Dumnezeule, miluiește-mă pe mine, răutatea cea 
veche; zicând aceasta de 100 de ori . Și iarăși de 
100 de ori să zici: Dumnezeule, miluiește-maă pe 
mine, uriciunea  pustiirii; și iarăși de același 
număr de ori: Dumnezeule, miluiește-mă pe mine, 
înșelăciunea cea întunecată . Și când le vei 
face acestea, atunci te vei număra a fi cu îngerii lui 
Dumnezeu în aceeași slujbă, în care ai fost și 
mai înainte” . lar Zerefer îndată lepădând acel 
înșelător chip al pocăinţei, a râs 


tare și a zis bătrânului: „O! călugăre, eu de-aș fi 
voit a mă numi însumi răutatea veche, uriciunea 
pustiirii și înșelăciune întunecată, apoi din început 
aș fi făcut aceasta, ca să mă fi tămăduit. Acum să 
mă numesc răutate veche? Să nu fie aceea; și cine 
zice aceasta? Pentru că eu până acum sunt 


minunat întru isprăvi și toţi temându-se, se supun 
mie; și oare aș putea ca eu singur să mă numesc 
uriciunea pustiirii sau înșelăciune întunecată? 
Nicidecum, călugăre, căci încă stăpânesc pe cei 
păcătoși și ei mă iubesc; euîn inimile lor sunt și 
ei umblă după voia mea; iar ca să fiu rob netrebnic 
și prost prin pocăință nu voiesc,  răule bătrân, 
nu, nu, să nu fie aceea: ca adică din cinstea cea 
mare să mă duc într-o necinste ca aceea”. 
Acestea zicând și strigând, diavolul s-a făcut 
nevăzut. lar bătrânul, sculându-se la rugăciune, a 
mulţumit lui Dumnezeu, zicând: „Cu adevărat ai 
zis, Doamne, că răutatea veche nu poate fi 
bunătate nouă; începătorul răutăţilor făcător 
de bunătăţi noi nu se preface. Acestea fraţilor, nu 
în deșert le-am sârguit a le spune vouă, ci ca să 
știți bunătatea Stăpânului și milostivirea Sa; căci 
dacă este gata ca și pe diavol să -l primească prin 
pocăință, apoi cu cât mai ales pe om, pentru care 
Și-a vărsat sângele. Ești păcătos? 


Pocăiește-te; iar de nu, apoi mai amar decât 
diavolii în veci te vei chinui în gheenă; nu că ai 
greșit, pentru că toţi greșim și nimeni nu este 
fără de păcat decât numai Unul Dumnezeu, ci de 
vreme ce n-ai voit să te pocăiești și să te rogi 
Judecâătorului mai înainte de sfârșitul tău; căci 
precum va afla moartea pe fiecare dintre noi, 
astfel ne va și trimite acolo. De vei muri fără 
pocăință, slujind diavolului în multe feluri de 
păcate, cu adevărat te vei osândi cu dânsul în 
focul cel veșnic, cel pregătit diavolului și slugilor 
lui; iar dacă mai înainte de sfârșit, fugind de păcat, 
vei plăcea Domnului prin pocăință și prin 
mărturisire, o, de câte bunătâăţi te vei îndulci 
după sfârșit!; pentru că vei afla pe Judecătorul 
Milostiv și te vei învrednici fericirii, cu îngerii 
cei Iluminati te vei sălășlui, unde este frumuseţea 
cea negrâită a tuturor plăcuţilor, veselia și 
bucuria cea pururea fiitoare; pe care fie nouă, 
tuturor, a le dobândi, întru lisus Hristos, Domnul 
nostru, Căruia Se cuvine slava, împreună cu Tatăl 
și cu Sfântul Duh, acum și pururea și în vecii 
vecilor. Amin 


